
PROSE  EXTRACTS. 

I. 

Milo  Crotoniensis,  athleta  inlustris,  quem  in  chronicis 
scriptum  est  Olympiade  LXII  primum  coronatum  esse, 
exitum  habuit  e  vita  miserandum  et  mirandum.  Cum 
iam  natu  grandis  artem  athleticam  desisset  iterque  fa- 
ceret  f orte  solus  in  locis  Italiae  silvestribus,  quercum  vidit 
proxime  viam  patulis  in  parte  media  rimis  hiantem. 
Tum  experiri,  credo,  etiam  tunc  volens,  an  uUae  sibi 
reliquae  vires  adessent,  inmissis  in  cavernas  arboris 
digitis,  diducere  et  rescindere  quercum  conatus  est.  Ac 
mediam  quidem  partem  discidit  divellitque;  quercus 
autem  in  duas  diducta  partis,  cum  ille,  quasi  perfecto 
quod  erat  conixus,  manus  laxasset,  cessante  vi  rediit  in 
naturam  manibusque  eius  retentis  inclusisque  stricta 
denuo  et  cohaesa,  dilacerandum  hominem  feris  praebuit. 

11. 

Hannibal  magnum  terrorem  hostibus  morte  consulis 
unius,  vulnere  alterius  iniectum  esse  ratus,  ne  cui  deesset 
occasioni,  castra  in  tumulum,  in  quo  pugnatum  erat, 
extemplo  transfert.  Ibi  inventum  Marcelli  corpus  sepe- 
lit.  Crispinus,  et  morte  conlegae  et  suo  vulnere  territus, 
silentio  insequentis  noctis  prof  ectus,  quos  proximos  nanc- 
tus  est  montes,  in  iis  loco  alto  et  tuto  undique  castra 
posuit.  Ibi  duo  duces  sagaciter  moti  sunt,  alter  ad  in- 
ferendam,  alter  ad  cavendam  fraudem.  Anulis  Marcelli 
simul  cum  corpore  Hannibal  potitus  erat. 

III. 


Eomae  delectus  habetur  totaque  Italia,  si  hic  delectus 
appellandus  est,  cum  ultro  se  ofFerunt  omnes:  tantus 
ardor  animos  hominum  occupavit  desiderio  libertatis 
odioque  diutinae  servitutis.  De  reliquis  rebus  a  te  iam 
exspectare  litteras  debemus,  quid  ipse  agas,  quid  noster 
Hirtius,  quid  Caesar  meus,  quos  spero  brevi  tempore 
societate  victoriae  tecum  copulatos  fore.  Keliquum  est, 
ut  de  me  id  scribam,  quod  te  ex  tuorum  litteris  et  spero 
et  malo  cognoscere,  me  neque  deesse  ulla  in  re  neque 
umquam  defuturum  dignitati  tuae. 

IV. 

lamdiu  ignoro,  quid  agas;  nihil  enim  scribis;  neque 
ego  ad  te  his  duobus  mensibus  scripseram:  quod  cum 
Quinto  fratre  meo  non  eras,  quo  mitterem  aut  cui  darem, 
nesciebam.  Cupio  scire,  quid  agas  et  ubi  sis  hiematurus : 
equidem  velim  cum  Caesare,  sed  ad  eum  propter  eius 
luctum  nihil  sum  ausus  scribere;  ad  Balbum  tamen 
scripsi.  Tu  tibi  deesse  noli;  serius  potius  ad  nos,  dum 
plenior.  Quod  huc  properes,  nihil  est,  praesertim  Bat- 
tara  mortuo;  sed  tibi  consilium  non  deest.  Quid  con- 
stitueris,  cupio  scire. 


Omnes  transierunt  vadentemque  per  intermissa  cus- 
todiis  loca  Decium  secuti  sunt.  lam  evaserant  media 
castra,  cum  superscandens  vigilum  strata  somno  corpora 
miles  ofFenso  scuto  praebuit  sonitum;  quo  excitatus  vigil 
cum  proximum  movisset  erectique  alios  concitarent, 
ignari,  cives  an  hostes  essent,  praesidium  erumperet, 
an  consul  castra  cepisset,  Decius,  quoniam  non  fallerent, 
clamorem  tollere  iussis  militibus  torpidos  somno  insuper 
pavore  exanimat,  quo  praepediti  nec  arma  inpigre  capere 
nec  obsistere  nec  insequi  poterant.  Inter  trepidationem 
tumultumque  Samnitium  praesidium  Eomanum  obviis 
custodibus  caesis  ad  castra  consulis  pervadit. 

Aliquantum  supererat  noctis,  iamque  in  tuto  videban- 
tur  esse,  cum  Decius  "  macte  virtute "  inquit,  "  milites 
Romani,  este:  vestrum  iter  ac  reditum  omnia  saecula 
laudibus  ferent;  sed  ad  conspiciendam  tantam  virtutem 
luce  ac  die  opus  est,  nec  vos  digni  estis,  quos  cum  tanta 
gloria  in  castra  reduces  silentium  ac  nox  tegat.  Hic 
lucem  quieti  opperiemur." 

VI. 

Maxime  sum  laetitia  affectus,  quum  audivi  consulem 
te  factum  esse,  eumque  honorem  tibi  deos  fortunare  volo 
atque  a  te  pro  tuo  parentisque  tui  dignitate  administrari ; 
nam  cum  te  semper  amavi  dilexique,  cum  mei  aman- 
tissimum  cognovi  in  omni  varietate  rerum  mearum,  tum 
patris  tui  pluribus  beneficiis  vel  defensus  tristibus  tem- 
poribus  vel  ornatus  secundis  et  sum  totus  vester  et  esse 
debeo,  cum  praesertim  matris  tuae,  gravissimae  atque 
optimae  feminae,  maiora  erga  salutem  dignitatemque 
meam  studia,  quam  erant  a  muliere  postulanda,  perspe- 
xerim.  Quapropter  a  te  peto  in  maiorem  modum,  ut  me 
absentem  diligas  atque  defendas. 

VII. 

Concha  ipsa,  cum  manum  vidit,  comprimit  sese  operit- 
que  opes  suas  gnara  propter  illas  se  peti  manumque,  si 
praeveniat,  acie  sua  abscidat  nulla  iustiore  poena,  et  aliis 
munita  suppliciis,  quippe  inter  scopulos  maior  pars  in- 
venitur,  sed  in  alto  quoque  comitantur  marinis  canibus, 
nec  tamen  aures  feminarum  arcentur.  Quidam  ticiaunt 
sicut  apibus  ita  concharum  examinibus  singulas  magnitu- 
dine  et  vetustate  praecipuas  esse  veluti  duces  mirae  ad 
cavendum  soUertiae. 

Usu  atteri  non  dubium  est  coloremque  indiligentia 
mutare.  Dos  omnis  in  candore,  magnitudine,  orbe, 
levore,  pondere,  haud  promptis  rebus  in  tantum  ut  nuUi 
duo  reperiantur  indiscreti,  unde  nomen  unionum  Romanae 
scilicet  inposuere  deliciae.  Nam  id  apud  Graecos  non 
est,  ne  apud  barbaros  quidem  inventores  eius  aliud  quam 

margaritae.  Et  in  candore  ipso  magna  difFerentia.  Clarior 
in  Rubro  mari  repertis,  Indicos  specularium  lapidum 
squama  adsimulat  alias  magnitudine  praecellentes. 
Summa  laus  coloris  est  exaluminatos  vocari. 


VIII. 

Andricus  postridie  ad  me  venit,  quam  exspectaram ; 
itaque  hdhui  noctem  plenam  timoris  ac  miseriae.  Tuis 
litteris  nihilo  sum  factus  certior,  quomodo  te  haberes, 
sed  tamen  sum  recreatus.  Ego  omni  delectatione  litter- 
isque  omnibus  careo,  quas  ante,  quam  te  videro,  attingere 
non  possum.  Medico  mercedis  quantum  poscet  promitti 
iubeto:  id  scripsi  ad  Ummium.  Audio  te  animo  angi 
et  medicum  dicere  ex  eo  te  laborare :  si  me  diligis,  excita 
ex  somno  tuas  litteras  humanitatemque,  propter  quam 
mihi  es  carissimus;  nunc  opus  est  te  animo  valere,  ut 
corpore  possis:  id  cum  tua,  tum  mea  causa  facias,  a  te 
peto.  Acastum.  retine,  quo  commodius  tibi  ministretur. 
Conserva  te  mihi:  dies  promissorum  adest,  quem  etiam 
repraesentabo,  si  adveneris.     Etiam  atque  etiam  vale. 

IX. 

Duodequadraginta  annos  tyrannus  Syracusanorum  fuit 
Dionysius,  cum  quinque  et  viginti  natus  annos  domina- 
tum  occupavisset.  Qua  pulchritudine  urbem,  quibus 
autem  opibus  praeditam  servitute  oppressam  tenuit 
civitatem !  Atqui  de  hoc  homine  a  bonis  ^uctoribus  sic 
scriptum  accepimus,  summam  fuisse  eius  in  victu  tem- 
perantiam  in  rebusque  gerundis  virum  acrem  et  indus- 
trium,  eundem  tamen  maleficum  natura  et  iniustum.  Ex 
quo  omnibus  bene  veritatem  intuentibus  videri  necesse 
est  miserrimum.  Ea  enim  ipsa,  quae  concupierat,  ne 
tum  quidem,  cum  omnia  se  posse  censebat,  consequebatur. 
Qui  cum  esset  bonis  parentibus  atque  honesto  loco  natus 
(etsi  id  quidem  alius  alio  modo  tradidit)  abundaretque  et 
aequalium  familiaritatibus  et  consuetudine  propinquorum, 
haberet    etiam    more    Gxaeciae    quosdam    adulescentis 

amore  coniunctos,  credebat  eorum  nemini,  sed  iis,  quos 
ex  familiis  locupletium  servos  delegerat,  quibus  nomen 
servitutis  ipse  detraxerat,  et  quibusdam  convenis  et  feris 
barbaris  corporis  custodiam  committebat. 


X. 

Iniustitiae  genera  duo  sunt,  unum  eorum,  qui  in- 
ferunt,  alterum  eorum,  qui  ab  iis,  quibus  infertur, 
si  possunt,  non  propulsant  iniuriam.  Nam  qui  iniuste 
impetum  in  quempiam  facit  aut  ira  aut  aliqua  pertur- 
batione  incitatus,  is  quasi  manus  afFerre  videtur  socio; 
qui  autem  non  defendit  nec  obsistit,  si  potest,  iniuriae, 
tam  est  in  vitio,  quam  si  parentes  aut  amicos  aut 
patriam  deserat.  Atque  illae  quidem  iniuriae,  quae 
nocendi  causa  de  industria  inferuntur,  saepe  a  metu 
proficiscuntur,  cum  is,  qui  nocere  alteri  cogitat,  timet, 
ne,  nisi  id  fecerit,  ipse  aliquo  afficiatur  incommodo. 
Maximam  autem  partem  ad  iniuriam  faciendam  adgre- 
diuntur,  ut  adipiscantur  ea,  quae  concupiverunt ;  in  quo 
vitio  latissime  patet  avaritia. 

XI. 

Hinc  ille  Gyges  inducitur  a  Platone,  qui,  cum  terra 
discessisset  magnis  quibusdam  imbribus,  descendit  in 
illum  hiatum  aeneumque  equum,  ut  ferunt  fabulae, 
animadvertit,  cuius  in  lateribus  fores  essent;  quibus 
apertis  corpus  hominis  mortui  vidit  magnitudine  invisi- 
tata  anulumque  aureum  in  digito;  quem  ut  detraxit, 
ipse  induit  (erat  autem  regius  pastor),  tum  in  concilium 
se  pastorum  recepit.  Ibi  cum  palam  eius  anuli  ad 
palmam  converterat,  a  nullo  videbatur,  ipse  autem  omnia 
videbat;  idem  rursus  videbatur,  cum  in  locum  anulum 
inverterat.  Itaque  hac  oportunitate  anuli  usus  regem 
dominum  interemit,  sustulit,  quos  obstare  arbitrabatur, 
nec  in  his  eum  facinoribus  quisquam  potuit  videre.  Sic 
repente  anuli  beneficio  rex  exortus  est  Lydiae.  Hunc 
igitur  ipsum  anulum  si  habeat  sapiens,  nihilo  plus  sibi 

licere  putet  peccare,  quam  si  non  haberet;  honesta  enim 
bonis  viris,  non  occulta  quaeruntur. 

XIL 

Sophocles  ad  summam  seneictutem  tragoedias  f ecit ; 
quod  propter  studium  cum  rem  neglegere  familiarem 
videretur,  a  filiis  in  iudicium  vocatus  est,  ut,  quem  ad 
modum  nostro  more  male  rem  gerentibus  patribus  bonis 
interdici  solet,  sie  illum  quasi  desipientem  a  re  familiari 
removerent  iudices.  Tum  senex  dicitur  eam  fabulam, 
quam  in  manibus  habebat  et  proxime  scripserat,  Oedipum 
Coloneum,  recitasse  iudicibus  quaesisseque,  num  illud 
carmen  desipientis  videretur.  Que  recitato  sententiis 
iudicum  est  liberatus. 

XIII. 

Mors  terribilis  iis,  quorum  cum  vita  omnia  extin- 
guuntur,  non  iis,  quorum  laus  emori  non  potest,  exilium 
autem  illis,  quibus  quasi  circumscriptus  est  habitandi 
locus,  non  iis,  qui  omnem  orbem  terrarum  unam  urbem 
esse  ducunt.  Te  miseriae,  te  aerumnae  premunt  omnes, 
qui  te  beatum,  qui  te  fiorentem  putas,  te  tuae  lubidines 
torquent,  tu  dies  noctesque  cruciaris,  cui  nec  sat  est, 
quod  est,  et  id  ipsum  ne  non  diuturnum  sit  futurum, 
times,  te  conscientiae  stimulant  maleficiorum  tuorum,  te 
metus  exanimant  iudiciorum  atque  legum,  quocumque 
adspexisti,  ut  furiae  sic  tuae  tibi  occurrunt  iniuriae,  quae 
te  suspirare  libere  non  sinunt.  Quam  ob  rem,  ut  improbo 
et  stulto  et  inerti  nemini  bene  esse  potest,  sic  bonus  vir 
et  sapiens  et  fortis  miser  esse  nemo  potest.  Nec  vero, 
cuius  virtus  moresque  laudandi  sunt,  eius  non  laudanda 
vita  est,  neque  porro  fugienda  vita  est,  quae  laudanda 
est;  esset  autem  fugienda,  si  esset  misera.  Quam  ob 
rem,  quicquid  est  laudabile,  idem  et  beatum  et  florens  et 
expetendum  videri  decet. 

XIV. 

Postquam,  ut  dixi,  senatus  in  Catonis  sententiam  dis- 
cessit,  consul  optumum  factu  ratus  noctem  quae  instabat 

antecapere,  ne  quid  eo  spatio  novaretur,  triumviros  quae 
[ad]  supplicium  postulabat,  parare  iubet.  Ipse  praesidiis 
dispositis  Lentulum  in  carcerem  deducit ;  idem  fit  ceteris 
per  praetores.  Est  in  carcere  locus,  quod  Tullianum 
appellatur,  ubi  paululum  ascenderis  ad  laevam,  circiter 
duodecim  pedes  humi  depressus;  eum  muniunt  undique 
parietes  atque  insuper  camera  lapideis  fornicibus  iuncta; 
sed  incultu  tenebris  odore  foeda  atque  terribilis  eius 
facies  est.  In  eum.locum  postquam  demissus  est  Len- 
tulus,  vindices  rerum  capitalium,  quibus  praeceptum 
erat,  laqueo  gulam  fregere.  Ita  ille  patricius  ex  gente 
clarissuma  Corneliorum,  qui  consulare  imperium  Romae 
habuerat,  dignum  moribus  factisque  suis  exitium  vitae 
invenit.  De  Cethego  Statilio  Gabinio  Caepario  eodem 
modo  supplicium  sumptum  est. 

XV. 

Ceterum  mos  partium  popularium  et  senatus  fac- 
tionum  ac  deinde  omnium  malarum  artium  paucis  ante 
annis  Romae  ortus  est  otio  atque  abundantia  earum 
rerum,  quae  prima  mortales  ducunt.  Nam  ante  Cartha- 
ginem  deletam  populus  et  senatus  Romanus  placide 
modesteque  inter  se  rem  publicam  tractabant,  neque 
gloriae  neque  dominationis  certamen  inter  civis  erat: 
metus  hostilis  in  bonis  artibus  civitatem  retinebat.  Sed 
ubi  illa  formido  mentibus  decessit,  scilicet  ea,  quae  res 
secundae  amant,  lascivia  atque  superbia  incessere.  Ita 
quod  in  advorsis  rebus  optaverant  otium,  postquam 
adepti  sunt,  asperius  acerbiusque  fuit,  namque  coepere 
nobilitas  dignitatem,  populus  libertatem  in  lubidinem 
vortere,  sibi  quisque  ducere  trahere  rapere.  Ita  omnia 
in  duas  partis  abstracta  sunt,  res  publica,  quae  media 
fuerat,  dilacerata.  Ceterum  nobilitas  factione  magis 
pollebat,  plebis  vis  soluta  atque  dispersa  in  multitudine 
minus  poterat.  Paucorum  arbitrio  belli  domique  agita- 
batur;  penes  eosdem  aerarium  provinciae  magistratus, 
gloriae  triumphique  erant:  populus  militia  atque  inopia 
urgebatur;  praedas  bellicas  imperatores  cum  paucis  diri- 

piebant,  interea  parentes  aut  parvi  liberi  militura,  uti 
quisque  potentiori  confinis  erat,  sedibus  pellebantur. 

XVI. 

Non  in  alia  re  tamen  damnosior  quam  in  aedificando, 
domum  a  Palatio  Esquilias  usque  f  ecit,  quam  primo  tran- 
sitoriam,  mox  incendio  absumptam  restitutamque  auream 
nominavit.  De  cuius  spatio  atque  cultu  sufFecerit  haec 
retulisse.  Vestibulum  eius  fuit,  in  quo  colossus  cxx 
pedum  staret  ipsius  effigie;  tanta  laxitas,  ut  porticus 
triplices  miliarias  haberet;  item  stagnum  maris  instar, 
circumsaeptum  aedificiis  ad  urbium  speciem ;  rura  insuper, 
arvis  atque  vinetis  et  pascis  silvisque  varia,  cum  multi- 
tudine  omnis  generis  pecudum  ac  ferarum.  In  ceteris 
partibus  cuncta  auro  lita,  distincta  gemmis  unionumque 
conchis  erant;  caenationes  laqueatae  tabulis  eburneis 
versatilibus,  ut  flores,  fistulatis,  ut  unguenta  desuper 
spargerentur;  praecipua  caenationum  rotunda,  quae  per- 
petuo  diebus  ac  noctibus  vice  mundi  circumageretur;  ba- 
lineae  marinis  et  albulis  fluentes  aquis.  Eius  modi  domum 
cum  absolutam  dedicaret,  hactenus  comprobavit,  ut  se 
diceret  quasi  hominem  tandem  habitare  coepisse. 

XVII. 

Tiberius,  vim  principatus  sibi  firmans,  imaginem  anti- 
quitatis  senatui  praebebat,  postulata  provinciarum  ad 
disquisitionem  patrum  mittendo.  Crebrescebat  enimGrae- 
cas  per  urbes  Kcentia  atque  impunitas  asyla  statuendi; 
conplebantur  templa  pessimis  servitiorum;  eodem  sub- 
sidio  obaerati  adversum  creditores  suspectique  capitalium 
criminum  receptabantur.  Nec  ullum  satis  validum  im- 
perium  erat  coercendis  seditionibus  populi,  flagitia  homi- 
num  ut  caerimonias  deum  protegentis.  Igitur  placitum 
ut  mitterent  civitates  iura  atque  legatos.  Et  quaedam 
quod  falso  usurpaverant  sponte  omisere;  multae  vetustis 
superstitionibus  aut  meritis  in  populum  Romanum  fide- 
bant.  Magnaque  eius  diei  species  fuit,  quo  senatus  ma- 
iorum  beneficia,  sociorum  pacta,  regum  etiam,  qui  ante 

vim  Romanam  valuerant,  decreta  ipsorumque  numinum 
religiones  introspexit,  libero,  ut  quondam,  quid  firmaret 
mutaretve. 

XVIIL 

Romani  ex  arce  plenam  hostium  urbem  cernentes 
vagosque  per  vias  omnes  cursusi^  cum  alia  atque  alia 
parte  nova  aliqua  clades  oreretur,  non  mentibus  solum 
concipere  sed  ne  auribus  quidem  atque  oculis  satis  con- 
stare  poterant.  Quocumque  clamor  hostium,  mulierum 
puerorumque  ploratus,  sonitus  flammae  et  fragor  ruen- 
tium  tectorum  avertisset,  paventes  ad  omnia  animos 
oraque  et  oculos  flectebant,  velut  ad  spectaculum  a  for- 
tuna  positi  occidentis  patriae  nec  ullius  rerum  suarum 
relicti  praeterquam  corporum  vindices,  tanto  ante  alios 
miserandi  magis,  qui  umquam  obsessi  sunt,  quod  inter- 
clusi  a  patria  obsidebantur  omnia  sua  cernentes  in  hos- 
tium  potestate.  Nec  tranquillior  nox  diem  tam  foede 
actum  excepit;  lux  deinde  noctem  inquietam  insecuta 
est,  nec  ullum  erat  tempus,  quod  a  novae  semper  cladis 
alicuius  spectaculo  cessaret.  Mhil  tamen  tot  onerati 
atque  obruti  malis  flexerunt  animos,  quin,  etsi  omnia 
flammis  ac  ruinis  aequata  vidissent,  quamvis  inopem 
parvumque  quem  tenebant  collem  libertati  relictum  vir- 
tute  def enderent.  Et  iam,  cum  eadem  cotidie  acciderent, 
velut  adsueti  malis  abalienaverant  ab  sensu  rerum  suarum 
animos  arma  tantum  ferrumque  in  dextris  velut  solas 
reliquias  spei  suae  intuentes. 

XIX. 

Talia  agentem  atque  meditantem  mors  praevenit.  De 
qua  prius  quam  dicam,  ea  quae  ad  formam  et  habitum 
et  cultum  et  mores,  nec  minus  quae  ad  civilia  et  bellica 
eius  studia  pertineant  non  alienum  erit  summatim  ex- 
ponere. 

Fuisse  traditur  excelsa  statura,  colore  candido,  tereti- 
bus  membris,  ore  paulo  pleniore,  nigris  vegetisque  oculis, 
valitudine  prospera;  nisi  quod  tempore  extremo  repente 
animo  linqui  atque  etiam  per  somnum  exterreri  solebat. 

(  M  74 )  A  2 

Comitiali  quoque  morbo  bis  inter  res  agendas  correptus 
est.  Circa  corporis  curam  morosior,  ut  non  solum  ton- 
deretur  diligenter  ac  raderetur,  sed  velleretur  etiam,  ut 
quidam  exprobraverunt ;  calvitii  vero  deformitatem  ini- 
quissime  ferret,  saepe  obtrectatorum  iocis  obnoxiam  ex- 
pertus.  Ideoque  et  deficientem  capillum  revocare  a 
vertice  adsueverat,  et  ex  omnibus  decretis  sibi  a  senatu 
populoque  honoribus  non  aliud  aut  recepit  aut  usurpavit 
libentius  quam  ius  laureae  coronae  perpetuo  gestandae. 

Etiam  cultu  notabilem  ferunt;  usum  enim  lato  clavo 
ad  manus  fimbriato,  nec  ut  umquam  aliter  quam  super 
eum  cingeretur,  et  quidem  fluxiore  cinctura;  unde  ema- 
nasse  Sullae  dictum  optimates  saepius  admonentis,  ut 
male  praecinctum  puerum  caverent. 

XX. 

Aestate  quaedam  flumina  augentur,  ut  Nilus,  cuius 
alias  ratio  reddetur.  Theophrastus  est  auctor,  in  Ponto 
quoque  quosdam  amnes  crescere  tempore  aestivo.  Qua- 
tuor  esse  iudicant  causas:  aut  quia  tunc  maxime  in 
humorem  mutabilis  sit  terra,  aut  quia  maiores  in  remoto 
imbres  sint,  quorum  aqua  per  secretos  cuniculos  reddita 
tacite  adf unditur.  Tertia :  si  crebrioribus  ventis  ostium 
caeditur  et  reverberatur  fluctu,  amnis  resistit^  qui  cres- 
cere  videtur,  quia  non  efFunditur.  Quarta  siderum  ratio 
est:  haec  enim  quibusdam  mensibus>  magis  urgent  et 
exhauriunt  flumina.  Cum  longius  recesserunt,  minus 
consumunt  atque  trahunt.  Itaque  quod  inpendio  sole- 
bat,  id  incremento  accedit.  Quaedam  flumina  palam 
in  aliquem  specum  decidunt  et  sic  ex  oculis  auferuntur, 
quaedam  consumuntur  paulatim  et  intercidunt.  Eadem 
ex  intervallo  revertuntur  recipiuntque  et  nomen  et  cur- 
sum.  Causa  manifesta  est :  sub  terra  vacat  locus.  Omni^ 
autem  natura  humor  ad  inferius  et  ad  inane  defertur. 
Illo  itaque  recepta  flumina  cursus  egere  secreto,  sed  cum 
primum  aliquid  solidi,  quod  obstaret,  occurrit,  perrupta 
parte,  quae  minus  ad  exitum  repugnabat,  repetiere  cur- 
sum  suum. 

Idem  et  in  Oriente  Tigris  facit :  absorbetur  et  deside- 
ratus  diu  tandem  e  longe  remoto  loco,  non  tamen  dubius 
an  idem  sit,  emergit.  Quidam  fontes  certo  tempore 
purgamenta  eiectant,  ut  Arethusa  in  Sicilia  quinta  quaque 
aestate  per  Olympia.  Inde  opinio  est  Alpheon  ex  Achaia 
eo  usque  penetrare  et  agere  sub  mare  curs\m  nec  ante 
quam  in  Syracusano  litore  emergere :  ideoque  his  diebus, 
quibus  Olympia  sunt,  victimarum  stercus  secundo  tra- 
ditum  flumini  illic  redundare. 

Est  in  Chersoneso  Rhodiorum  fons,  qui  post  magnum 
intervallum  temporis  foeda  quaedam  turbinibus  ex  intimo 
fundat,  donec  liberatus  eliquatusque  est. 


XXI. 

Nepotatus  sumptibus  omnium  prodigorum  ingenia 
superavit,  commentus  novum  balnearum  usum,  porten- 
tosissima  genera  ciborum  atque  caenarum,  ut  calidis 
frigidisque  unguentis  lavaretur,  pretiosissima  margarita 
aceto  liquefacta  sorberet,  convivis  ex  auro  panes  et  ob- 
sonia  apponeret,  aut  frugi  hominem  esse  oportere  dictitans 
aut  Caesarem.  Quin  et  nummos  non  mediocris  summae 
e  fastigio  basilicae  luliae  per  aliquot  dies  sparsit  in 
plebem.  Fabricavit  et  deceris  Liburnicas  gemmatis 
puppibus,  versicoloribus  velis,  magna  thermarum  et  por- 
ticuum  et  tricliniorum  laxitate  magnaque  etiam  vitium 
et  potniferarum  arborum  varietate;  quibus  discumbens 
de  die  inter  choros  ac  symphonias  litora  Campaniae 
peragraret.  In  extructionibus  praetoriorum  atque  villa- 
rum,  omni  ratione  posthabita,  nihil  tam  efficere  con- 
cupiscebat  quam  quod  posse  effici  negaretur.  Et  iactae 
itaque  moles  infesto  ac  profundo  mari,  et  excisae  rupes 
durissimi  silicis,  et  campi  montibus  aggere  aequati,  et 
complanata  fossuris  montium  iuga,  incredibili  quidem 
celeritate,  cum  morae  culpa  capite  lueretur.  Ac  ne 
singula  enumerem,  immensas  opes,  totumque  illud  Ti. 
Caesaris  vicies  ac  septies  milies  sestertium  non  toto  ver 
tente  anno  absumpsit. 


12  LATIN   UNSEENS. 


XXII. 


Nostrae  naves  duae  tardius  cursu  confecto  in  noctem 
coniectae,  cum  ignorarent,  quem  locum  reliquae  cepis- 
sent,  contra  Lissum  in  ancoris  constite'runt.  Has  scaphis 
minoribusque  navigiis  compluribus  summissis  Otacilius 
Crassus,  qui  Lissi  praeerat,  expugnare  parabat;  simul  de 
deditione  eorum  agebat  et  incolumitatem  deditis  pol- 
licebatur.  Harum  altera  navis  ccxx  e  legione  tironum 
sustulerat,  altera  ex  veterana  paulo  minus  cc.  Hic  cog- 
nosci  licuit,  quantum  esset  hominibus  praesidii  in  animi 
firmitudine.  Tirones  enim  multitudine  navium  perterriti 
et  salo  nauseaque  confecti  iure  iurando  accepto,  nihil  iis 
nocituros  hostes,  se  Otacilio  dediderunt;  qui  omnes  ad 
eum  perducti  contra  religionem  iuris  iurandi  in  eius  con- 
spectu  crudelissime  interficiuntur.  At  veteranae  legionis 
milites,  item  conflictati  et  tempestatis  et  sentinae  vitiis, 
neque  ex  pristina  virtute  remittendum  aliquid  puta- 
verunt,  et  tractandis  condicionibus  et  simulatione  dedi- 
tionis  extracto  primo  noctis  tempore  gubernatorem  in 
terram  navem  eicere  cogunt,  ipsi  idoneum  locum  nacti 
reliquam  noctis  partem  ibi  confecerunt  et  kice  prima 
missis  ad  eos  ab  Otacilio  equitibus,  qui  eam  partem  orae 
maritimae  asservabant,  circiter  CCCC,  quique  eos  armati 
ex  praesidio  secuti  sunt,  se  defenderunt  et  non  nulli& 
eorum  interfectis  incolumes  se  ad  nostros  receperunt. 

XXIIL 

Interim  certior  factus  P.  Sulla,  quem  discedens  castris 
praefecerat  Caesar,  auxilio  cohorti  venit  cum  legionibus, 
duabus;  cuius  adventu  facile  sunt  repulsi  Pompeiani. 
Neque  vero  conspectum  aut  impetum  nostrorum  tule- 
runt,  primisque  deiectis  reliqui  se  verterunt  et  loco  ces- 
serunt.  Sed  insequentes  nostros,  ne  longius  proseque- 
rentur,  Sulla  revocavit.  At  plerique  existimant,  si  acrius 
insequi  voluisset,  bellum  eo  die  potuisse  finire.  Cuius 
consilium  reprehendendum  non  videtur.  Aliae  enim  sunt 
legati  partes  atque  imperatoris:    alter  omnia  agere  ad 

praescriptum,  alter  libere  ad  summam  rerum  consulere 
debet.  Sulla  a  Caesare  praesidio  castris  relictus  liberatis 
suis  hoc  fuit  contentus  neque  proelio  decertare  voluit, 
quae  res  tamen  fortasse  aliquem  reciperet  casum,  ne  im- 
peratoris  sibi  partes  sumpsisse  videretur.  Pompeianis 
magnam  res  ad  receptum  difficultatem  afferebat.  Nam 
ex  iniquo  progressi  loco  in  summo  constiterant :  si  per 
declive  sese  reciperent,  nostros  ex  superiore  insequentes 
loco  verebantur;  neque  multum  ad  solis  occasum  tem- 
poris  supererat:  spe  enim  conficiendi  negotii  prope  in 
noctem  rem  duxerant.  Ita  necessario  atque  ex  tempore 
capto  consilio  Pompeius  tumulum  quendam  occupavit, 
qui  tantum  aberat  a  nostro  castello,  ut  telum  tormen- 
tumve  missum  adigi  non  posset. 

XXIV. 

Nulla  res  per  triennium  nisi  ad  nutum  istius  iudicata 
est,  nulla  res  cuiusquam  tam  patria  atque  avita  fuit,  quae 
non  ab  eo  imperio  istius  abiudicaretur.  Innumerabiles 
pecuniae  ex  aratorum  bonis  novo  nefarioque  instituto 
coactae,  socii  fidelissimi  in  hostium  numero  existimati, 
cives  Romani  servilem  in  modum  cruciati  et  necati, 
homines  nocentissimi  propter  pecunias  iudicio  liberati, 
honestissimi  atque  integerrimi  absentes  rei  facti  indicta 
causa  damnati  et  eiecti,  portus  munitissimi,  maximae 
tutissimaeque  urbes  piratis  praedonibusque  patefactae, 
nautae  militesque  Siculorum,  socii  nostri  atque  amici, 
fame  necati,  classes  optimae  atque  oportunissimae  cum 
magna  ignominia  populi  Eomani  amissae  et  perditae. 
Idem  iste  praetor  monumenta  antiquissima  partim  regum 
locupletissimorum,  quae  illi  ornamento  urbibus  esse  volu- 
erunt,  partim  etiam  nostrorum  imperatorum,  quae  vic- 
tores  civitatibus  Siculis  aut  dederunt  aut  reddiderunt, 
spoliavit  nudavitque  omnia.  Neque  hoc  solum  in  statuis 
ornamentisque  publicis  fecit,  sed  etiam  delubra  omnia 
sanctissimis  religionibus  consecrata  depeculatus  est,  deum 
denique  nullum  Siculis,  qui  ei  paulo  magis  afFabre  atque 
antiquo  artificio  factus  videretur,  reliquit. 

XXV. 

Scipio,  ut  prima  luce  qui  in  stationibus  erant  rettule- 
runt  profectos  hostes,  praemisso  equitatu  signa  ferri 
iubet;  adeoque  citato  agmine  ducti  sunt,  ut,  si  via  recta 
vestigia  sequentes  issent,  haud  dubie  adsecuturi  fuerint; 
ducibus  est  creditum  brevius  aliud  esse  iter  ad  Baetim 
fiuvium,  ut  transeuntes  adgrederentur.  Hasdrubal 
clauso  transitu  fiuminis  ad  Oceanum  flectit,  et  iam  inde 
fugientium  modo  efFusi  abibant.  Itaque  ab  legionibus 
Eomanis  aliquantum  intervalli  f ecit,  eques  levisque  arma- 
tura  nunc  ab  tergo  nunc  ab  lateribus  occurrendo  fatiga- 
bat  morabaturque ;  sed  cum  ad  crebros  tumultus  signa 
consisterent  et  nunc  equestria  nunc  cum  velitibus  auxiliis- 
que  peditum  proelia  consererent,  supervenerunt  legiones. 
Inde  non  iam  pugna  sed  trucidatio  velut  pecorum  fieri, 
donec  ipse  dux  fugae  auctor  in  proximos  colles  cum  sex 
milibus  ferme  semermium  evasit;  ceteri  caesi  captique. 
Castra  tumultuaria  raptim  Poeni  tumulo  editissimo 
communiverunt  atque  inde,  cum  hostis  nequiquam  subire 
iniquo  ascensu  conatus  esset,  haud  difficulter  sese  tutati 
sunt.  Sed  obsidio  in  loco  nudo  atque  inopi  vix  in  paucos 
dies  tolerabilis  erat;  itaque  transitiones  ad  hostem  fie- 
bant.  Postremo  dux  ipse  navibus  accitis — nec  procul 
inde  aberat  mare — nocte  relicto  exercitu  Gades  perfugit. 
Scipio  fuga  ducis  hostium  audita  decem  milia  peditum 
mille  equites  relinquit  Silano  ad  castrorum  obsidionem; 
ipse  cum  ceteris  copiis  septuagensiAiis  castris  protinus 
causis  regulorum  civitatiumque  cognoscendis,  ut  praemia 
ad  veram  meritorum  aestimationem  tribui  possent,  Tarra- 
conem  rediit. 

XXVI. 

Vox  autem  ultra  vires  urgenda  non  est.  Nam  et 
sufFocatur  saepe  et  maiore  nisu  minus  clara  est  et  interim 
elisa  in  illum  sonum  erumpit,  cui  Graeci  nomen  a  gallorum 
immaturo  cantu  dederunt.  Nec  volubiHtate  nimia  con- 
fundenda,  quae  dicimus;  qua  et  distinctio  perit  et  affectus, 
et  nonnunquam  etiam  verba  aliqua  sui  parte  fraudantur. 

Cui  contrarium  est  vitium  nimiae  tarditatis;  nam  et 
difficultatem  inveniendi  fatetur  et  segnitia  solvit  animos 
et,  in  quo  est  aliquid,  temporibus  praefinitis  aquam  per- 
dit.  Promptum  sit  os,  non  praeceps;  moderatum,  non 
lentum.  Spiritus  quoque  nec  crebro  receptus  concidat 
sententiam,  nec  eo  usque  trahatur,  donec  deficiat.  Nam 
et  deformis  est  consumpti  illius  sonus  et  respiratio  sub 
aqua  diu  pressi  similis  et  receptus  longior  et  non  oppor- 
tunus,  ut  qui  fiat,  non  ubi  volumus,  sed  ubi  necesse  est. 
Quarelongiorem  dicturis  periodum  colligendus  est  spiritus. 
ita  tamen,  ut  id  neque  diu  neque  cum  sono  faciamuSj 
neque  omnino  ut  manif estum  sit ;  reliquis  partibus  optime 
inter  iuncturas  sermonis  revocabitur.  Exercendus  autem 
est,  ut  sit  quam  longissimus;  quod  Demosthenes  ut 
efficeret,  scandens  in  adversum  continuabat  quam  posset 
plurimos  versus.  Idem,  quo  facilius  verba  ore  libero 
exprimeret,  calculos  lingua  volvens  dicere  domi  solebat. 

XXVII. 

Agrippina  ferociae  memor  "  non  miror  "  inquit  "  Sila- 
nam,  numquam  edito  partu,  matrum  adfectus  ignotos 
habere.  Nec  si  Iturius  et  Calvisius  adesis  omnibus 
fortunis  novissimam  suscipiendae  accusationis  operam 
anui  rependunt,  ideo  aut  mihi  infamia  parricidii  aut 
Caesari  conscientia  subeunda  est.  Nam  Domitiae  ini- 
micitiis  gratias  agerem,  si  benevolentia  mecum  in 
Neronem  meum  certaret:  nunc  per  Atimetum  et  his- 
trionem  Paridem  quasi  scaenae  fabulas  componit.  Bai- 
arum  suarum  piscinas  extollebat,  cum  meis  consiliis 
adoptio  et  proconsulare  ius  et  designatio  consulatus  et 
cetera  apiscendo  imperio  praepararentur.  Aut  exsistat 
qui  cohortes  in  urbe  temptatas,  qui  provinciarum  fidem 
labefactatam,  denique  servos  vel  libertos  ad  scelus  cor- 
ruptos  arguat.  Vivere  ego  Britannico  potiente  rerum 
poteram?  Ac  si  Plautus  aut  quis  alius  rem  publicam 
iudicaturus  obtinuerit,  desunt  scilicet  mihi  accusatores, 
qui  non  verba  impatientia  caritatis  aliquando  incauta,  sed 
ea  crimina  obiciant,  quibus  nisi  a  filio  absolvi  non  possim." 

XXVIII. 


Postero  die  transgressus  Anienem  Hannibal  in  aciem 
omnis  copias  eduxit;  nec  Flaccus  consulesque  certamen 
detrectavere.  Instructis  utrimque  exercitibus  in  eius 
pugnae  casum,  in  qua  urbs  Roma  victori  praemium  esset, 
imber  ingens  grandine  mixtus  ita  utramque  aciem  tur- 
bavit,  ut  vix  armis  retentis  in  castra  sese  receperint 
nullius  rei  minore  quam  hostium  metu.  Et  postero  die 
eodem  loco  acies  instructas  eadem  tempestas  diremit. 
Ubi  recepissent  se  in  castra,  mira  serenitas  cum  tran- 
quillitate  oriebatur.  In  religionem  ea  res  apud  Poenos 
versa  est,  auditaque  vox  Hannibalis  fertur,  potiundae 
sibi  urbis  Romae  modo  mentem  non  dari,  modo  for- 
tunam.  Minuere  etiam  spem  eius  duae  aliae,  parva 
magnaque,  res:  magna  illa,  quod,  cum  ipse  ad  moenia 
urbis  Eomae  armatus  sederet,  milites  sub  vexillis  in 
supplementum  Hispaniae  profectos  audiit;  parva  autem, 
quod  per  eos  dies  eum  forte  agrum,  in  quo  ipse  castra 
haberet,  venisse  nihil  ob  id  deminuto  pretio  cognitum  ex 
quodam  captivo  est.  Id  vero  adeo  superbum  atque 
indignum  visum,  eius  soli,  quod  ipse  bello  captum  possi- 
deret  haberetque,  inventum  Eomae  emptorem,  ut  ex- 
templo  vocato  praecone  tabernas  argentarias,  quae  circa 
forum  Eomanum  essent,  iusserit  venire.  His  motus  ad 
Tutiam  fiuvium  castra  rettulit,  sex  milia  passuum  ab 
urbe.  Inde  ad  lucum  Feroniae  pergit  ire,  templum  ea 
tempestate  inclutum  divitiis.  Capenates  aliique,  qui 
accolae  eius  erant,  primitias  frugum  eo  donaque  alia  pro 
copia  portantes  multo  auro  argentoque  id  exornatum 
habebant. 

XXIX. 

Saepe  me  querentem  de  feminarum  saepe  de  virorum, 
nec  de  privatorum  modo  sed  etiam  magistratuum  sump- 
tibus  audistis;  diversisque  duobus  vitiis,  avaritia  et 
luxuria,  civitatem  laborare,  quae  pestes  omnia  magna 
imperia  everterunt.  Haec  ego,  quo  melior  laetiorque  in 
dies  fortuna  rei  publicae  est,  imperiumque  crescit, — et 

iam  in  Graeciam  Asiamque  transcendimus  omnibus  libi- 
dinum  illecebris  repletas,  et  regias  etiam  attrectamus 
gazas, — eo  plus  horreo,  ne  illae  magis  res  nos  ceperint 
quam  nos  illas.  Infesta,  mihi  credite,  signa  ab  Syra- 
cusis  illata  sunt  huic  urbi.  lam  nimis  multos  audio 
Corinthi  et  Athenarum  ornamenta  laudantis  mirantisque, 
et  antefixa  fictilia  deorum  Romanorum  ridentis.  Ego 
hos  malo  propitios  deos,  et  ita  spero  futuros,  si  in  suis 
manere  sedibus  patiemur.  Patrum  nostrorum  memoria 
per  legatum  Cineam  Pyrrhus  non  virorum  modo  sed 
etiam  mulierum  animos  donis  temptavit.  Nondum  lex 
Oppia  ad  coercendam  luxuriam  muliebrem  lata  erat: 
tamen  nulla  accepit.  Quam  causam  fuisse  censetis*? 
Eadem  fuit  quae  maioribus  nostris  nihil  de  hac  re  lege 
sanciendi.  Nulla  erat  luxuria,  quae  coerceretur.  Sicut 
ante  morbos  necesse  est  cognitos  esse  quam  remedia 
eorum,  sic  cupiditates  prius  natae  sunt  quam  leges,  quae 
iis  modum  facerent.  Quid  legem  Liciniam  excitavit  de 
quingentis  iugeribus  nisi  ingens  cupido  agros  continuandi  ? 
quid  legem  Oinciam  de  donis  et  muneribus,  nisi  quia 
vectigalis  iam  et  stipendiaria  plebs  esse  senatui  coeperat? 
Itaque  minime  mirum  est  nec  Oppiam  nec  aliam  ullam 
tum  legem  desideratam  esse,  quae  modum  sumptibus 
mulierum  faceret,  cum  aurum  et  purpuram  data  et  oblata 
ultro  non  accipiebant. 

XXX. 

Sed  mihi  haec  ac  talia  audienti  in  incerto  iudicium 
est,  fatone  res  mortalium  et  necessitate  immutabili  an 
f orte  volvantur.  Quippe  sapientissimos  veterum  quique 
sectam  eorum  aemulantur  diversos  reperies,  ac  multis 
insitam  opinionem  non  initia  nostri,  non  finem,  non 
denique  homines  dis  curae;  ideo  creberrime  tristia  in 
bonos,  laeta  apud  deteriores  esse.  Contra  alii  fatum 
quidem  congruere  rebus  putant,  sed  non  e  vagis  stellis, 
verum  apud  principia  et  nexus  naturalium  causarum; 
ac  tamen  electionem  vitae  nobis  relinquunt,  quam  ubi 
elegeris,  certum  imminentium  ordinem.  Neque  mala 
vel  bona,  quae  vulgus  putet:  multos,  qui  conflictari  ad- 

versis  videantur,  beatos,  at  plerosque  quamquam  magnas 
per  opes  miserrimos,  si  illi  gravem  fortunam  constanter 
tolerent,  hi  prospera  inconsulte  utantur.  Ceterum  plur- 
imis  mortalium  non  eximitur,  quin  primo  cuiusque  ortu 
ventura  destinentur,  sed  quaedam  secus  quam  dicta  sint 
cadere,  falaciis  ignara  dicentium:  ita  corrumpi  fidem 
artis,  cuius  clara  documenta  et  antiqua  aetas  et  nostra 
tulerit. 

XXXI. 

Venio  nunc  ad  id  de  quo  agitur.  In  quo  duplex  con- 
sulis  oratio  fuit:  nam  et  legem  uUam  omnino  abrogari 
est  indignatus,  et  eam  praecipue  legem,  quae  luxuriae 
muliebris  coercendae  causa  lata  esset.  Et  illa  communis 
pro  legibus  visa  consularis  oratio  est,  et  haec  adversus 
luxuriam  severissimis  moribus  conveniebat.  Itaque  peri- 
culum  est,  nisi  quid  in  utraque  re  vani  sit  docuerimus, 
ne  quis  error  vobis  offundatur.  Ego  enim  quem  ad 
modum  ex  iis  legibus,  quae  non  in  tempus  aliquod  sed 
pei;petuae  utilitatis  causa  in  aeternum  latae  sunt,  nullam 
abrogari  debere  fateor,  nisi  quam  aut  usus  coarguit,  aut 
status  aliquis  rei  publicae  inutilem  fecit,  sic  quas  tem- 
pora  aliqua  desiderarunt  leges,  mortales,  ut  ita  dicam,  et 
temporibus  ipsis  mutabiles  esse  video.  Quae  in  pace 
latae  sunt,  plerumque  bellum  abrogat,  quae  in  bello, 
pax,  ut  in  navis  administratione  alia  in  secundam  alia  in 
adversam  tempestatem  usui  sunt.  Haec  cum  ita  natura 
distincta  sint,  ex  utro  tandem  genere  ea  lex  esse  videtur 
quam  abrogamus*?  Quippe  vetus  regia  lex,  simul  cum 
ipsa  urbe  nata;  aut,  quod  secundum  est,  ab  decemviris 
ad  condenda  iura  creatis  in  duodecim  tabulis  scripta,  sine 
qua  cum  maiores  nostri  non  existimarint  decus  matronale 
servari  posse,  nobis  quoque  verendum  sit,  ne  cum  ea 
pudorem  sanctitatemque  feminarum  abrogemus!  Quis 
igitur  nescit  novam  istam  legem  esse,  Q.  Fabio  et  Ti. 
Sempronio  consulibus  viginti  ante  annis  latam  ?  Sine  qua 
cum  per  tot  annos  matronae  optimis  moribus  vixerint, 
quod  tandem,  ne  abrogata  ea  efFundantur  ad  luxuriam, 
periculum  est  ?    Nam  si  ista  lex  ideo  lata  esset,  ut  finiret 

libidinem  muliebrem,  verendum  foret,  ne  abrogata  in- 
citaret:  cur  sit  autem  lata,  ipsum  indicavit  tempus. 

XXXII. 

Antiqua  comoedia  cum  sinceram  illam  sermonis  Attici 
gratiam  prope  sola  retinet,  tum  facundissimae  libertatis, 
etsi  est  insectandis  vitiis  praecipua,  plurimum  tamen 
virium  etiam  in  ceteris  partibus  habet.  Nam  et  grandis 
et  elegans  et  venusta,  et  nescio  an  ulla,  post  Homerum 
tamen,  quem  ut  Achillem  semper  excipi  par  est,  aut 
similior  sit  oratoribus  aut  ad  oratores  faciendos  aptior. 
Plures  eius  auctores;  Aristophanes  tamen  et  Eupolis 
Cratinusque  praecipui.  Tragoedias  primus  in  lucem 
Aeschylus  protulit,  sublimis  et  gravis  et  grandiloquus 
saepe  usque  ad  vitium,  sed  rudis  in  plerisque  et  incom- 
positus;  propter  quod  correctas  eius  fabulas  in  certamen 
deferre  posterioribus  poetis  Athenienses  permiserunt, 
suntque  eo  modo  multi  coronati.  Sed  longe  clarius  illus- 
travertint  hoc  opus  Sophocles  atque  Euripides,  quorum 
in  dispari  dicendi  via  uter  sit  poeta  melior,  inter  plurimos 
quaeritur.  Idque  ego  sane,  quoniam  ad  praesentem 
materiam  nihil  pertinet,  dniudicatum  relinquo.  Illud 
quidem  nemo  non  fateatur  necesse  est,  iis,  qui  se  ad 
agendum  comparant,  utiliorem  longe  fore  Euripiden. 
Namque  is  et  sermone  (quod  ipsum  reprehendunt,  quibus 
gravitas  et  cothurnus  et  sonus  Sophoclis  videtur  esse 
sublimior)  magis  accedit  oratorio  generi  et  sententiis 
densus  et  in  iis,  quae  a  sapientibus  tradita  sunt,  paene 
ipsis  par,  et  dicendo  ac  respondendo  cuilibet  eorum,  qui 
fuerunt  in  foro  diserti,  comparandus;  in  afFectibus  vero 
cum  omnibus  mirus  tum  in  iis,  qui  miseratione  constant, 
facile  praecipuus. 

XXXIII. 

lam  Tiberium  corpus,  iam  vires,  nondum  dissimulatio 
deserebat:  idem  animi  rigor;  sermone  ac  vultu  intentus 
quaesita  interdum  comitate  quamvis  manifestam  defec- 
tionem  tegebat.  Mutatisque  saepius  locis  tandem  apud 
promunturium  Miseni  consedit  in  villa,  cui  L.  Lucullus 

quondam  dominus.  Illic  eum  adpropinquare  supremis 
tali  modo  compertum.  Erat  medicus  arte  insignis,  no- 
mine  Charicles,  non  quidem  regere  valetudines  principis 
solitus,  consilii  tamen  copiam  praebere.  Is  velut  propria 
ad  negotia  digrediens  et  per  speciem  officii  manum  com- 
plexus  pulsum  venarum  attigit.  Neque  fefellit:  nam 
Tiberius,  incertum  an  ofFensus  tantoque  magis  iram 
premens,  instaurari  epulas  iubet  discumbitque  ultra  soli- 
tum,  quasi  honori  abeuntis  amici  tribueret.  Charicles 
tamen  labi  spiritum  nec  ultra  biduum  duraturum  Macroni 
firmavit.  Inde  cuncta  conloquiis  inter  praesentes,  nun- 
tiis  apud  legatos  et  exercitus  festinabantur.  Septimum 
decimum  kal.  Aprilis  interclusa  anima  creditus  est  mor- 
talitatem  explevisse;  et  multo  gratantum  concursu  ad 
capienda  imperii  primordia  Gaius  Caesar  egrediebatur, 
cum  repente  adfertur  redire  Tiberio  vocem  ac  visus 
vocarique  qui  recreandae  defectioni  cibum  adferrent. 
Pavor  hinc  in  omnes,  et  ceteri  passim  dispergi,  se  quis- 
que  maestum  aut  nescium  fingere;  Caesar  in  silentium 
fixus  a  summa  spe  novissima  expectabat.  Macro  intre- 
pidus  opprimi  senem  iniectu  multae  vestis  iubet  disce- 
dique  ab  limine.  Sic  Tiberius  finivit  octavo  et  septua- 
gesimo  aetatis  anno. 

XXXIV. 

C.  Caesar  Pastoris  splendidi  equitis  Eomani  filium 
cum  in  custodia  habuisset  munditiis  eius  et  cultioribus 
capillis  ofFensus,  rogante  patre  ut  salutem  sibi  filii  con- 
cederet,  quasi  de  supplicio  admonitus  duci  protinus  iussit. 
Ne  tamen  omnia  inhumane  faceret  adversum  patrem,  ad 
coenam  illum  eo  die  invitavit.  Venit  Pastor  voltu  nihil 
exprobrante.  Propinavit  illi  Caesar  heminam  et  posuit 
illi  custodem.  Perduravit  miser,  non  aliter  quam  si 
filii  sanguinem  biberet.  Unguentum  et  coronas  misit  et 
observare  iussit  an  sumeret:  sumpsit.  Eo  die,  quo 
filium  extulerat,  immo  quo  non  extulerat,  iacebat  conviva 
centesimus  et  potiones  vix  honestas  natalibus  liberorum 
podagricus  senex  hauriebat,  cum  interim  non  lacrimam 
emisit,  non  dolorem  aliquo  signo  erumpere  passus  est. 

Coenavit  tamquam  pro  filio  exorasset.  Quaeris,  quare? 
habebat  alterum.  Quid  ille  Priamus'?  non  dissimulavit 
iram  et  regis  genua  complexus  est?  funestam  perfusam- 
que  cruore  filii  manum  ad  os  suum  retulit,  coenavit? 
sed  tamen  sine  unguento,  sine  coronis,  et  illum  hostis 
saevissimus  multis  solatiis,  ut  cibum  caperet,  hortatus 
est,  non  ut  pocula  ingentia  super  caput  posito  custode 
siccaret.  Contempsisses  Romanum  patrem,  si  sibi  ti- 
muisset:  nunc  iram  conpescuit  pietas.  Dignus  fuit  cui 
permitteret  a  convivio  ad  ossa  filii  legenda  discedere.  Ne 
hoc  quidem  permisit  benignus  interim  et  comis  adules- 
cens:  propinationibus  senem  crebris,  ut  cura  leniretur, 
admonens  lacessebat.  Contra  ille  se  laetum  et  oblitum, 
quid  eo  actum  esset  die,  praestitit.  Perierat  alter  filius, 
si  carnifici  conviva  non  placuisset. 

XXXV. 

Sophonius  Tigellinus  obscuris  parentibus,  f  oeda  pueritia, 
inpudica  senecta,  praefecturam  vigilum  et  praetorii  et 
alia  praemia  virtutum,  quia  velocius  erat,  vitiis  adeptus, 
crudelitatem  mox,  deinde  avaritiam,  virilia  scelera,  exer- 
cuit,  corrupto  ad  omne  facinus  Nerone,  quaedam  ignaro 
ausus,  ac  postremo  eiusdem  desertor  ac  proditor:  unde 
non  alium  pertinacius  ad  poenam  flagitaverunt,  diverso 
adfectu,  quibus  odium  Neronis  inerat  et  quibus  desi- 
derium.  Apud  Galbam  Titi  Vinii  potentia  defensus, 
praetexentis  servatam  ab  eo  filiam.  Haud  dubie  serva- 
verat,  non  clementia,  quippe  tot  interfectis,  sed  efFugium 
in  futurum,  quia  pessimus  quisque  diffidentia  praesentium 
mutationem  pavens  adversus  publicum  odium  privatam 
gratiam  praeparat:  unde  nulla  innocentiae  cura,  sed 
vices  impunitatis.  Eo  infensior  populus,  addita  ad  vetus 
Tigellini  odium  recenti  Titi  Vinii  invidia,  concurrere  ex 
tota  urbe  in  Palatium  ac  fora,  et  ubi  plurima  vulgi 
licentia,  in  circum  ac  theatra  efFusi  seditiosis  vocibus 
strepere,  donec  Tigellinus  accepto  apud  Sinuessanas 
aquas  supremae  necessitatis  nuntio  sectis  novacula  fau- 
cibus  infamem  vitam  foed?vit  etiam  exitu  sero  et 
inhonesto 

XXXVI. 

Victoriam  honestam  ex  hostibus  partam  turpe  domi 
de  finibus  sociorum  iudicium  populi  def  ormavit.  Aricini 
atque  Ardeates  de  ambiguo  agro  cum  saepe  bello  cer- 
tassent,  multis  in  vicem  cladibus  fessi  iudicem  populum 
Romanum  cepere.  Cum  ad  causam  orandam  venissent, 
concilio  populi  a  magistratibus  dato  magna  contentione 
actum.  lamque  editis  testibus  cum  tribus  vocari  et 
populum  inire  sufFragium  oporteret,  consurgit  P.  Scaptius 
de  plebe  magno  natu,  et  "  si  licet "  inquit,  "  consules,  de 
re  publica  dicere,  errare  ego  populum  in  hac  causa  non 
patiar."  Cum  ut  vanum  eum  negarent  consules  audien- 
dum  esse,  vociferantemque  prodi  publicam  causam  sub- 
moveri  iussissent,  tribunos  appellat.  Tribuni,  ut  fere 
semper  reguntur  a  multitudine  magis  quam  regunt,  dedere 
cupidae  audiendi  plebi,  ut  quae  vellet  Scaptius  diceret. 
Ibi  infit,  annum  se  tertium  et  octogesimum  agere,  et  in 
60  agro,  de  quo  agitur,  militasse  non  iuvenem,  vicesima 
iam  stipendia  merentem,  cum  ad  Coriolos  sit  bellatum. 
Eo  rem  se  vetustate  obliteratam,  ceterum  suae  memoriae 
infixam  adferre :  agrum,  de  quo  ambigitur,  finium  Corio- 
lanorum  fuisse,  captisque  Coriolis  iure  belli  publicum 
populi  Romani  factum.  Mirari  se,  quonam  more  Ardeates 
Aricinique,  cuius  agri  ius  numquam  usurpaverint  in- 
columi  Coriolana  re,  eum  se  a  populo  Eomano,  quem  pro 
domino  iudicem  fecerint,  interceptnros  sperent.  Sibi 
exiguum  vitae  tempus  superesse,  non  potuisse  se  tamen 
inducere  in  animum,  quin,  quem  agrum  miles  pro  parte 
virili  manu  cepisset,  eum  senex  quoque  voce,  qua  una 
posset,  vindicaret.  Magnopere  se  suadere  populo,  ne 
inutili  pudore  suam  ipse  causam  damnaret. 

XXXVII. 

Ipse,  ut  ferme  intuta  sunt  adversa,  cum  fidem  Car- 
timanduae  reginae  Brigantum  petivisset,  vinctus  ac  vic- 
toribus  traditus  est,  nono  post  anno,  quam  bellum  in 
Britannia  coeptum.     Unde  fama  eius  evecta  insulas  et 

proximas  provincias  pervagata  per  Italiam  quoque  cele- 
brabatur,  avebantque  visere,  quis  ille  tot  per  annos  opes 
nostras  sprevisset.  Ne  Romae  quidem  ignobile  Carataci 
nomen  erat;  et  Caesar  dum  suum  decus  extollit,  addidit 
gloriam  victo.  Vocatus  quippe  ut  ad  insigne  spectaculum 
populus :  stetere  in  armis  praetoriae  cohortes  campo,  qui 
castra  praeiacet.  Tunc  incedentibus  regiis  clientelis 
phalerae,  torques  quaeque  bellis  externis  quaesiverat 
traducta,  mox  fratres  et  coniunx  et  filia,  postremo  ipse 
ostentatus.  Ceterorum  preces  degeneres  fuere  ex  metu : 
at  non  Caratacus  aut  vultu  demisso  aut  verbis  miseri- 
cordiam  requirens,  ubi  tribunali  adstitit,  in  hunc  modum 
locutus  est. 

XXXVIII. 

Nos  autem  tenebras  cogitemus  tantas,  quantae  quon- 
dam  eruptione  Aetnaeorum  ignium  finitimas  regiones 
obscuravisse  dicuntur,  ut  per  biduum  nemo  hominem 
homo  agnosceret,  cum  autem  tertio  die  sol  inluxisset, 
tum  ut  revixisse  sibi  viderentur.  Quodsi  hoc  idem  ex 
aeternis  tenebris  contingeret,  ut  subito  lucem  aspicere- 
mus,  quaenam  species  caeli  videretur?  Sed  adsiduitate 
cotidiana  et  consuetudine  oculorum  adsuescunt  animi 
neque  admirantur  neque  requirunt  rationes  earum  rerum, 
quas  semper  vident,  proinde  quasi  novitas  nos  magis 
quam  magnitudo  rerum  debeat  ad  exquirendas  causas 
excitare.  Quis  enim  hunc  hominem  dixerit,  qui  cum 
tam  certos  caeli  motus,  tam  ratos  astrorum  ordines  tam- 
que  inter  se  omnia  conexa  et  apta  viderit,  neget  in  his 
ullam  inesse  rationem  eaque  casu  fieri  dicat,  quae  quanto 
consilio  gerantur,  nullo  consilio  adsequi  possumus  ?  An, 
cum  machinatione  quadam  moveri  aliquid  videmus,  ut 
sphaeram,  ut  horas,  ut  alia  permulta,  non  dubitamus, 
quin  illa  opera  sint  rationis;  cum  autem  impetum  caeli 
cum  admirabili  celeritate  moveri  vertique  videamus  con- 
stantissime  conficientem  vicissitudines  anniversarias  cum 
summa  salute  et  conservatione  rerum  omnium,  dubita- 
mus,    quin    ea    non    solum    ratione    fiant,    sed    etiam 

excellenti  divinaque  ratione'?  licet  enim  iam  remota 
subtilitate  disputandi  oculis  quodam  modo  contemplari 
pulchritudinem  rerum  earum,  quas  divina  providentia 
dicimus  constitutas. 

XXXIX. 

Haec  vociferante  Horatio  cum  decemviri  nec  irae  nec 
ignoscendi  modum  reperirent,  nec  quo  evasura  res  esset 
cernerent,  C.  Claudi,  qui  patruus  Appi  decemviri  erat, 
oratio  fuit  precibus  quam  iurgio  similis,  orantis  per  sui 
fratris  parentisque  eius  manes,  ut  civilis  potius  societatis, 
in  qua  natus  esset,  quam  f oederis  nefarie  icti  cum  collegis 
meminisset.  Multo  id  magis  se  illius  causa  orare  quam 
rei  publicae:  quippe  rem  publicam,  si  a  volentibus  ne- 
queat,  ab  invitis  ius  expetituram.  Sed  ex  magno  certa- 
mine  magnas  excitari  ferme  iras;  earum  eventum  se 
horrere.  Cum  aliud  praeterquam  de  quo  retulissent,  de- 
cemviri  dicere  prohiberent,  Claudium  interpellandi  vere- 
cundia  fuit.  Sententiam  igitur  peregit  nullum  placere  se- 
natus  consultum  fieri.  Omnesque  ita  accipiebant,  privatos 
eos  a  Claudio  iudicatos,  multique  ex  consularibus  verbo 
adsensi  sunt.  Alia  sententia,  asperior  in  speciem,  vim 
minorem  aliquanto  habuit,  quae  patricios  coire  ad  proden- 
dum  interregem  iubebat.  Censendo  enim,  quoscumque 
magistratus  esse  qui  senatum  haberent  iudicabant,  quos 
privatos  fecerat  auctor  nullius  senatu^  consulti  faciendi. 
Ita  labente  iam  causa  decemvirorum  L.  Cornelius  Malugi- 
nensis,  M.  Corneli  decemviri  frater,  cum  ex  consularibus 
ad  ultimum  dicendi  locum  consulto  servatus  esset,  simu- 
lando  curam  belli  fratrem  collegasque  eius  tuebatur,  quo- 
nam  fato  incidisset  mirari  se  dictitans,  ut  decemviros  qui 
decemviratum  petissent,  aut  socii,  aut  hi  maxime  oppug- 
narent;  aut  quid  ita,  cum  per  tot  menses  vacua  civitate 
nemo,  iustine  magistratus  summae  rerum  praeessent,  coA- 
troversiam  fecerit,  nunc  demum,  cum  hostes  prope  ad 
portas  sint,  civilis  discordias  serant,  nisi  quod  in  turbido 
minus  perspicuum  fore  putent,  quid  agatur. 

XL. 

Et  hoc  et  insequenti  anno  C.  Sulpicio  Petico  C.  Licinio 
Stolone  consulibus  pestilentia  fuit.  Eo  nihil  dignum 
memoria  actum,  nisi  quod  pacis  deum  exposcendae  causa 
tertio  tum  post  conditam  urbem  lectisternium  fuit.  Et 
cum  vis  morbi  nec  humanis  consiliis  nec  ope  divina  leva- 
retur,  victis  superstitione  animis  ludi  quoque  scaenici, 
nova  res  bellicoso  populo — nam  circi  modo  spectaculum 
fuerat — ,  inter  alia  caelestis  irae  placamina  instituti  dicun- 
tur.  Ceterum  parva  quoque,  ut  f erme  principia  omnia,  et 
ea  ipsa  peregrina  res  fuit.  Sine  carmine  ullo,  sine  imitan- 
dorum  carminum  actu  ludiones  ex  Etruria  acciti  ad  tibici- 
nis  modos  saltantes  haud  indecoros  motus  more  Tusco  da- 
bant.  Imitari  deinde  eos  iuventus,  simul  inconditis  inter 
se  iocularia  f undentes  versibus,  coepere ;  nec  absoni  a  voce 
motus  erant.  Accepta  itaque  res  saepiusque  usurpando 
excitata.  Vernaculis  artificibus,  quia  ister  Tusco  verbo 
ludius  vocabatur,  nomen  histrionibus  inditum,  qui  non, 
sicut  ante,  Fescennino  versu  similem  incompositum  temere 
ac  rudem  alternis  iaciebant,  sed  impletas  modis  saturas 
descripto  iam  ad  tibicinem  cantu  motuque  congruenti 
peragebant.  Livius  post  aliquot  annos,  qui  ab  saturis 
ausus  est  primus  argumento  fabulam  serere,  idem  scib*cet, 
id  quod  omnes  tum  erant,  suorum  carminum  actor,  dici- 
tur,  cum  saepius  revocatus  vocem  obtudisset,  venia  petita 
puerum  ad  canendum  ante  tibicinem  cum  statuisset,  canti- 
cum  egisse  aliquanto  magis  vigente  motu,  quia  nihil 
vocis  usus  inpediebat.  Inde  ad  manum  cantari  histrioni- 
bus  coeptum  diverbiaque  tantum  ipsorum  voci  relicta. 
Postquam  lege  hac  fabularum  ab  risu  ac  soluto  ioco  res 
avocabatur  et  ludus  in  artem  paulatim  verterat,  iuventus 
histrionibus  fabellarum  actu  relicto  ipsa  inter  se  more 
antiquo  ridicula  intexta  versibus  iactitare  coepit,  quae 
exodia  postea  appellata  consertaque  fabellis  potissimum 
Atellanis  sunt.  Quod  genus  ludorum  ab  Oscis  acceptum 
tenuit  iuventus,  nec  ab  histrionibus  pollui  passa  est:  eo 
\institutum   manet,   ut   actores   Atellanarum    nec   tribu 

faciant.  Inter  aliarum  parva  principia  rerum  ludorum 
quoque  prima  origo  ponenda  visa  est,  ut  appareret,  quam 
ab  sano  initio  res  in  hanc  vix  opulentis  regnis  tolerabilem 
insaniam  venerit. 

XLI. 

Magnum  ingenium  L.  Luculli  magnumque  optimarum 
artium  studium,  tum  omnis  liberalis  et  digna  homine 
nobili  ab  eo  percepta  doctrina,  quibus  temporibus  florere 
in  f oro  maxime  potuit,  caruit  omnino  rebus  urbanis.  Ut 
enim  admodum  adulescens  cum  fratre  pari  pietate  et 
industria  praedito  paternas  inimicitias  magna  cum  gloria 
est  persecutus,  in  Asiam  quaestor  prof  ectus  ibi  permultos 
annos  admirabili  quadam  laude  provinciae  praefuit; 
deinde  absens  factus  aedilis,  continuo  praetor  (licebat 
enim  celerius  legis  praemio),  post  in  Africam,  inde  ad 
consulatum,  quem  ita  gessit,  ut  diligentiam  admirarentur 
omnes,  ingenium  agnoscerent.  Post  ad  Mithridaticum 
bellum  missus  a  senatu  non  modo  opinionem  vicit 
omnium,  quae  de  virtute  eius  erat,  sed  etiam  gloriam 
superiorum;  idque  eo  fuit  mirabilius,  quod  ab  eo  laus 
imperatoria  non  admodum  exspectabatur,  qui  adules- 
centiam  in  forensi  opera,  quaesturae  diuturnum  tempus 
Murena  bellum  in  Ponto  gerente  in  Asia  in  pace  con- 
sumpserat.  Sed  incredibilis  quaedam  ingenii  magnitudo 
non  desideravit  indocilem  usus  disciplinam.  Itaque  cum 
totum  iter  et  navigationem  consumpsisset  partim  in  per- 
contando  a  peritis,  partim  in  rebus  gestis  legendis,  in 
Asiam  factus  imperator  venit,  cum  esset  Roma  profectus 
rei  militaris  rudis.  Habuit  enim  divinam  quandam 
memoriam  rerum;  verborum  maiorem  Hortensius;  sed 
quo  plus  in  negotiis  gerendis  res  quam  verba  prosunt, 
hoc  erat  memoria  illa  praestantior;  quam  fuisse  in 
Themistocle,  quem  facile  Graeciae  principem  ponimus, 
singularem  ferunt;  qui  quidem  etiam  pollicenti  cuidam 
se  artem  ei  memoriae,  quae  tum  primum  proferebatur, 
traditurum  respondisse  dicitur  oblivisci  se  malle  discere, 
credo,  quod  haerebant  in  memoria,  quaecumque  audierat 
et  viderat. 

XLII. 

Librum  tuum  legi  et  quam  diligentissime  potui  adnotavi 
quae  commutanda,  quae  eximenda  arbitrarer.  Nam  et 
ego  verum  dicere  adsuevi  et  tu  libenter  audire.  Neque 
emm  uUi  patientius  reprehenduntur  quam  qui  maxime 
laudari  merentur.  Nunc  a  te  librum  meum  cum  adno- 
tationibus  tuis  exspecto.  0  iucundas,  o  pulchras  vices ! 
Quam  me  delectat  quod,  si  qua  posteris  cura  nostri, 
usquequaque  narrabitur  qua  concordia  simplicitate  fide 
vixerimus!  Erit  rarum  et  insigne  duos  homines  aetate 
dignitate  propemodum  aequales,  non  nuUius  in  litteris 
nominis  (cogor  enim  de  te  quoque  parcius  dicere,  quia 
de  me  simul  dico),  alterum  alterius  studia  fovisse.  Equi- 
dem  adulescentulus,  cum  iam  tu  fama  gloriaque  fioreres, 
te  sequi,  tibi  longo  sed  proximus  intervallo  et  esse  et 
haberi  concupiscebam.  Et  erant  multa  clarissima  ingenia; 
sed  tu  mihi  (ita  similitudo  naturae  ferebat)  maxime  imi- 
tabilis,  -maxime  imitandus  videbaris.  Quo  magis  gaudeo 
quod,  si  quis  de  studiis  sermo,  una  nominamur,  quod  de 
te  loquentibus  statim  occurro.  Nec  desunt  qui  utrique 
nostrum  praeferantur.  Sed  nos,  nihil  interest  mea  quo 
loco,  iungimur:  nam  mihi  primus  qui  a  te  proximus. 
Quin  etiam  in  testamentis  debes  adnotasse:  nisi  quis 
forte  alterutri  nostrum  amicissimus,  eadem  legata  et 
quidem  pariter  accipimus.  Quae  omnia  huc  spectant  ut 
invicem  ardentius  diligamus,  cum  tot  vinculis  nos  studia, 
mores,  fama,  suprema  denique  hominum  iudicia  con- 
stringant. 

XLIII. 

Is  et  ipse  scripsit  multa  praeclare  et  docuit  alios;  et 
cum  cetera  melius  quam  superiores  tum  primus  intellexit 
etiam  in  soluta  oratione,  dum  vorsum  effugeres,  modum 
tamen  et  numerum  quemdam  oportere  servari.  Ante 
hunc  enim  verborum  quasi  structura  et  quaedam  ad 
numerum  conclusio  nulla  erat  aut,  si  quando  erat,  non 
apparebat  eam  dedita  opera  esse  quaesitam — quae  forsitan 
laus  sit,  verum  tamen  natura  magis  tum  casuque,  nun- 

quam  aut  ratione  aliqua  aut  ulla  observatione  fiebat. 
Ipsa  enim  natura  circumscriptione  quadam  verborum 
comprehendit  concluditque  sententiam,  quae  cum  aptis 
constricta  verbis  est,  cadit  etiam  plerumque  numerose. 
Nam  et  aures  ipsae  quid  plenum,  quid  inane  sit  iudicant 
et  spiritu  quasi  necessitate  aliqua  verborum  comprensio 
terminatur;  in  quo  non  modo  defici,  sed  etiam  laborare 
turpe  est.  Tum  fuit  Lysias  ipse  quiclem  in  causis  foren- 
sibus  non  versatus,  sed  egregie  subtilis  scriptor  atque 
elegans,  quem  iam  prope  audeas  oratorem  perfectum 
dicere.  Nam  plane  quidem  perfectum  et  quoi  nihil 
admodum  desit  Demosthenem  facile  dixeris.  Nihil  acute 
inveniri  potuit  in  eis  causis  quas  scripsit,  nihil,  ut  ita 
dicam,  subdole,  nihil  versute,  quod  ille  non  viderit; 
nihil  subtiliter  dici,  nihil  presse,  nihil  enucleate,  quo  fieri 
possit  aliquid  limatius;  nihil  contra  grande,  nihil  incita- 
tum,  nihil  ornatum  vel  verborum  gravitate  vel  senten- 
tiarum,  quo  quicquam  esset  elatius.  Huic  Hyperides 
proxumus  et  Aeschines  fuit  et  Lycurgus  et  Dinarchus  et 
is,  cuius  nulla  extant  scripta,  Demades  aliique  plures. 
Haec  enim  aetas  efFudit  hanc  copiam;  et,  ut  opinio  mea 
f ert,  sucus  ille  et  sanguis  incorruptus  usque  ad  hanc 
aetatem  oratorum  fuit,  in  qua  naturalis  inesset,  non 
fucatus  nitor. 

XLIV.  ^ 

Et  hoc  loco  Scaevolam  dixisti  causam  apud  centum- 
viros  non  tenuisse;  quem  ego  antea  commemoravi,  cum 
idem  faceret,  quod  tu  nunc,  tametsi  ille  in  aliqua  causa 
faciebat,  tu  in  nulla  facis,  tamen  probasse  nemini,  quod 
defendebat,  quia  verbis  oppugnare  aequitatem  videbatur. 
Cum  id  miror,  te  hoc  in  hac  re  alieno  tempore  et  contra, 
quam  ista  causa  postulasset,  defendisse,  tum  illud  vulgo 
in  iudiciis  et  non  numquam  ab  ingeniosis  hominibus 
defendi  mihi  mirum  videri  solet,  nec  iuris  consultis 
concedi  nec  ius  civile  in  causis  semper  valere  oportere. 
Nam  hoc  qui  disputant,  si  id  dicunt,  non  recte  aliquid 
statuere  eos,  qui  consulantur,  non  hoc  debent  dicere, 
iuris  consultis,  sed  hominibus  stultis  obtemperari    non 

oportere;  sin  illos  recte  respondere  concedunt  et  aliter 
iudicari  dicunt  oportere,  male  iudicari  oportere  dicunt; 
neque  enim  fieri  potest,  ut  aliud  iudicari  de  iure,  aliud 
responderi  oporteat,  nec  ut  quisquam  iuris  numeretur 
peritus,  qui  id  statuat  esse  ius,  quod  non  oporteat  iu- 
dicari.  "  At  est  aliquando  contra  iudicatum."  Primum 
utrum  recte  an  perperam?  Si  recte,  id  fuit  ius,  quod 
iudicatum  est;  sin  aliter,  non  dubium  est,  utrum  iudices 
an  iuris  consulti  vituperandi  sint.  Deinde,  si  de  iure 
vario  quippiam  iudicatum  est,  non  potius  contra  iuris 
consultos  statutum  est,  si  aliter  pronuntiatum  est,  ac 
Mucio  placuit,  quam  ex  eorum  auctoritate,  si,  ut  Manilius 
statuebat,  sic  est  iudicatum.  Etenim  ipse  Crassus  non 
ita  causam  apud  centumviros  egit,  ut  contra  iuris  con- 
sultos  diceret,  sed  ut  hoc  doceret,  illud,  quod  Scaevola 
defendebat,  non  esse  iuris,  et  in  eam  rem  non  solum 
rationes  adferret,  sed  etiam  Q.  Mucio,  socero  suo,  multis- 
que  peritissimis  hominibus  auctoribus  uteretur. 

XLV. 

Cum  plerique  arbitrentur  res  bellicas  maiores  esse 
quam  urbanas,  minuenda  est  haec  opinio.  Multi  enim 
bella  saepe  quaesiverunt  propter  gloriae  cupiditatem, 
atque  id  in  magnis  animis  ingeniisque  plerumque  con- 
tingit,  eoque  magis,  si  sunt  ad  rem  militarem  apti  et 
cupidi  bellorum  gerendorum;  vere  autem  si  volumus 
iudicare,  multae  res  extiterunt  urbanae  maiores  clario- 
resque  quam  bellicae.  Quamvis  enim  Themistocles  iure 
laudetur  et  sit  eius  nomen  quam  Solonis  inlustrius  cite- 
turque  Salamis  clarissimae  testis  victoriae,  quae  ante- 
ponatur  consilio  Solonis  ei,  quo  primum  constituit  Ario- 
pagitas,  non  minus  praeclarum  hoc  quam  illud  iudican- 
dum  est;  illud  enim  semel  profuit,  hoc  semper  proderit 
civitati;  hoc  consilio  leges  Atheniensium,  hoc  maiorum 
instituta  servantur;  et  Themistocles  quidem  nihil  dixerit, 
in  quo  ipse  Areopagum  adiuverit,  at  ille  vere  a  se  adiu- 
tum  Themistoclem ;  est  enim  bellum  gestum  consilio 
senatus  eius,  qui  a  Solone  erat  constitutuSo     Licet  eadem 

de  Pausania  Lysandroque  dicere,  quorum  rebus  gestis 
quamquam  imperium  Lacedaemoniis  partum  putatur, 
tamen  ne  minima  quidem  ex  parte  Lycurgi  legibus  et 
disciplinae  conferendi  sunt;  quin  etiam  ob  has  ipsas 
causas  et  parentiores  habuerunt  exercitus  et  fortiores. 
Mihi  quidem  neque  pueris  nobis  M.  Scaurus  C.  Mario 
neque,  cum  versaremur  in  re  publica,  Q.  Catulus  Cn. 
Pompeio  cedere  videbatur;  parvi  enim  sunt  foris  arma, 
nisi  est  consilium  domi;  nec  plus  Africanus,  singularis 
et  vir  et  imperator,  in  excindenda  Numantia  rei  publicae 
profuit  quam  eodem  tempore  P.  Nasica  privatus,  cum 
Ti.  Gracchum  interemit ;  quamquam  haec  quidem  res  non 
solum  ex  domestica  est  ratione  (attingit  etiam  bellicam, 
quoniam  vi  manuque  confecta  est),  sed  tamen  id  ipsum 
est  gestum  consilio  urbano  sine  exercitu.  Illud  autem 
optimum  est,  in  quod  invadi  solere  ab  improbis  et  invidis 
audio : 

Cedant  arma  togae,  concedat  laurea  laudi. 
Ut  enim  aHos  omittam,  nobis  rem  publicam  gubernant- 
ibus  nonne  togae  arma  cesserunt  ?  neque  enim  periculum 
in  re  publica  fuit  gravius  umquam  nec  maius  otium. 
Ita  consiliis  diligentiaque  nostra  celeriter  de  manibus 
audacissimorum  civium  delapsa  arma  ipsa  ceciderunt. 
Quae  res  igitur  gesta  umquam  in  bello  tanta*?  qui  tri- 
umphus  conf erendus  ?  licet  enim  mihi,  M.  fili,  apud  te 
gloriari,  ad  quem  et  hereditas  huius  gloriae  et  factorum 
imitatio  pertinet.  Mihi  quidem  certe  vir  abundans 
bellicis  laudibus,  Cn.  Pompeius,  multis  audientibus  hoc 
tribuit,  ut  diceret  frustra  se  triumphum  tertium  deporta- 
turum  fuisse,  nisi  meo  in  rem  publicam  beneficio,  ubi 
triumpharet,  esset  habiturus.  Sunt  igitur  domesticae 
fortitudines  non  inferiores  militaribus;  in  quibus  plus 
etiam  quam  in  his  operae  studiique  ponendum  est. 

VERSE  EXTRACTS. 

I. 

Nunc,  fabularum  cur  sit  inventum  genus, 
Brevi  docebo.     Servitus  obnoxia, 
Quia  quae  volebat  non  audebat  dicere, 
Adfectus  proprios  in  fabellas  transtulit 
Calumniamque  fictis  elusit  iocis. 
Ego  porro  illius  semita  feci  viam, 
Et  cogitavi  plura  quam  reliquerat, 
In  calamitatem  deligens  quaedam  meam. 
Quod  si  accusator  alius  Seiano  foret, 
Si  testis  alius,  iudex  alius  denique, 
Dignum  faterer  esse  me  tantis  malis, 
Nec  his  dolorem  delenirem  remediis. 
Suspitione  siquis  errabit  sua 
Et  rapiet  ad  se,  quod  erit  commune  omnium, 
Stulte  nudabit  animi  conscientiam. 
Huic  excusatum  me  velim  nihilo  minus: 
Neque  enim  notare  singulos  mens  est  mihi, 
Verum  ipsam  vitam  et  mores  hominum  ostendere. 

II. 

Quid  tibi  cum  Ponto  ?  num  te  quoque  Caesaris  ira 

Extremam  gelidi  misit  in  orbis  humum  ? 

Scilicet  expectas  solitum  tibi  moris  honorem, 

Pendeat  ex  umeris  vestis  ut  alba  meis, 

Fumida  cingatur  florentibus  ara  coronis, 

Micaque  sollemni  turis  in  igne  sonet, 

Libaque  dem  proprie  genitale  notantia  tempus, 

Concipiamque  bonas  ore  favente  preces  ? 

Non  ita  sum  positus,  nec  sunt  ea  tempora  nobis, 

Adventu  possim  laetus  ut  esse  tuo. 

Funeris  ara  mihi,  ferali  cincta  cupressu, 

Convenit  et  structis  flamma  parata  rogis. 

Nec  dare  tura  libet  nil  exorantia  divos, 

In  tantis  subeunt  nec  bona  verba  malis. 

Si  tamen  est  aliquid  nobis  hac  luce  petendum, 
In  loca  ne  redeas  amplius  ista,  precor, 
Dum  me  terrarum  pars  paene  novissima,  Pontus, 
Euxinus  falso  nomine  dictus,  habet. 

III. 

Lugete,  o  Veneres  Cupidinesque, 
Et  quantumst  hominum  venustiorum, 
Passer  mortuus  est  meae  puellae, 
Passer,  deliciae  meae  puellae, 
Quem  plus  illa  oculis  suis  amabat: 
Nam  mellitus  erat  suamque  norat 
Ipsa  tam  bene  quam  puella  matrem 
Nec  sese  a  gremio  illius  movebat, 
Sed  circumsiliens  modo  huc  modo  illuc 
Ad  solam  dominam  usque  pipiabat. 
Qui  nunc  it  per  iter  tenebricosum 
Illuc,  unde  negant  redire  quemquam. 
At  vobis  male  sit,  malae  tenebrae 
Orci,  quae  omnia  bella  devoratis: 
Tam  bellum  mihi  passerem  abstulistis. 
0  factum  male !  io  miselle  passer ! 
Tua  nunc  opera  meae  puellae 
Flendo  turgiduli  rubent  ocelli. 

IV. 

0  mihi  post  nullos,  luli,  memorande  sodales, 

Si  quid  longa  fides  canaque  iura  valent, 
Bis  iam  paene  tibi  consul  tricesimus  instat, 

Et  numerat  paucos  vix  tua  vita  dies. 
Non  bene  distuleris  videas  quae  posse  negari, 

Et  solum  hoc  ducas,  quod  fuit,  esse  tuum. 
Expectant  curaeque  catenatique  labores, 

Gaudia  non  remanent,  sed  fugitiva  volant. 
Haec  utraque  manu  complexuque  assere  toto: 

Saepe  fiuunt  imo  sic  quoque  lapsa  sinu, 
Non  est,  crede  mihi,  sapientis  dicere  "Vivam": 

Sera  nimis  vita  est  crastina:  vive  hodie. 

V. 

Caelo  supiiias  si  tuleris  manus 
Nascente  luna,  rustica  Phidyle, 
Si  ture  placaris  et  horna 

Fru^e  Lares  avidaque  porca; 

Nec  pestilentem  sentiet  Africum 
Fecunda  vitis  nec  sterilem  seges 
Eobiginem  aut  dulces  alumni 
Pomifero  grave  tempus  anno 

Nam  quae  nivali  pascitur  Algido  ^ 

Devota  quercus  inter  et  ilices 
Aut  cresci*t  Albanis  in  herbis    • 
Victima,  pontificum  secures 

Cervice  tinguet :  te  nihil  attinet 
Temptare  multa  caede  bidentium 
Parvos  coronantem  marino 
Rore  deos  fragilique  myrto. 

Inmunis  aram  si  tetigit  manus, 
Non  sumptuosa  blandior  hostia, 
Mollivit  aversos  Penates 
Farre  pio  et  saliente  mica. 

VI. 

Psittacus,  Eois  imitatrix  ales  ab  Indis, 

Occidit:  exequias  ite  frequenter,  aves; 
Ite,  piae  volucres,  et  plangite  pectora  pinnis 

Et  rigido  teneras  ungue  notate  genas ; 
Horrida  pro  maestis  lanietur  pluma  capillis, 

Pro  longa  resonent  carmina  vestra  tuba ! 
Quod  scelus  Ismarii  quereris,  Philomela,  tyranni, 

Expletast  annis  ista  querela  suis; 
Alitis  in  rarae  miserum  devertere  funus : 

Magna,  sed  antiquast  causa  doloris  Itys. 
Omnes,  quae  liquido  libratis  in  aere  cursus, 

Tu  tamen  ante  alios,  turtur  amice,  dole ! 

Plena  fuit  vobis  omni  concordia  vita, 

Et  stetit  ad  finem  longa  tenaxque  fides : 
Quod  fuit  Argolico  iuvenis  Phoceus  Orestae, 

Hoc  tibi,  dum  licuit,  psittace,  turtur  erat. 
Quid  tamen  ista  fides,  quid  rari  forma  coloris, 

Quid  vox  mutandis  ingeniosa  sonis, 
Quid  iuvat,  ut  datus  es,  nostrae  placuisse  puellae  1 

Inf elix,  avium  gloria,  nempe  iaces ! 
Tu  poteras  fragiles  pinnis  hebetare  zmaragdos 

Tincta  gerens  rubro  Punica  rostra  croco. 
Non  fuit  in  terris  vocum  simulantior  ales : 

Keddebas  blaeso  tam  bene  verba  sono ! 

VII. 

Nunc  etiam  infectos  demens  imitare  Britannos, 

Ludis  et  externo  tincta  nitore  caput  1 
Vt  natura  dedit,  sic  omnis  recta  figurast: 

Turpis  Romano  Belgicus  ore  color. 
Illi  sub  terris  fiant  mala  multa  puellae, 

Quae  mentita  suas  vertit  inepta  comas 
De  me,  mi  certe  poteris  formosa  videri; 

Mi  formosa  sat  es,  si  modo  saepe  venis. 
An  si  caeruleo  quaedam  sua  tempora  fuco 

Tinxerit,  idcirco  caerula  f orma  bonast  *? 
Cum  tibi  nec  frater  nec  sit  tibi  filius  uUus, 

Frater  ego  et  tibi  sim  filius  unus  ego. 
Ipse  tuus  semper  tibi  sit  custodia  lectus, 

Nec  nimis  ornata  fronte  sedere  velis. 
Credam  ego  narranti,  noli  conmittere,  famae : 

Et  terram  rumor  transilit  et  maria. 

VIII. 

Ista  decens  facies  longis  vitiabitur  annis, 
Rugaque  in  antiqua  fronte  senilis  erit; 
Inicietque  manum  formae  damnosa  senectus, 
Quae  strepitum  passu  non  faciente  venit; 
Cumque  aliquis  dicet  "Fuit  haec  formosa",  dolebis, 
Et  speculum  mendax  esse  querere  tuum. 

Sunt  tibi  opes  modicae,  cum  sis  dignissima  magnis : 

Finge  sed  inmensis  censibus  esse  parse; 

Nempe  dat  id,  quodcumque  libet,  fortuna  rapitque; 

Irus  et  est  subito,  qui  modo  Croesus  erat. 

Singula  quid  referam*?  nil  non  mortale  tenemus 

Pectoris  exceptis  ingeniique  bonis. 

En  ego,  cum  caream  patria  vobisque  domoque, 

Raptaque  sint,  adimi  quae  potuere  mihi, 

Ingenio  tamen  ipse  meo  comitorque  fruorque: 

Caesar  in  hoc  potuit  iuris  habere  nihil. 


IX. 


Memnona  si  mater,  mater  ploravit  Achiilem, 

Et  tangunt  magnas  tristia  fata  deas, 
Flebilis  indignos,  Elegeia,  solve  capillos ! 

A !  nimis  ex  vero  nunc  tibi  nomen  erit : 
Ille  tui  vates  operis,  tua  fama,  Tibullus 

Ardet  in  extructo,  corpus  inane,  rogo. 
Ecce,  puer  Veneris  fert  eversamque  pharetram 

Et  fractos  arcus  et  sine  luce  facem; 
Adspice,  demissis  ut  eat  miserabilis  alis 

Pectoraque  infesta  tundat  aperta  manu; 
Excipiunt  lacrimas  sparsi  per  coUa  capilli, 

Oraque  singultu  concutiente  sonant: 
Fratris  in  Aeneae  sic  illum  funere  dicunt 

Egressum  tectis,  pulcher  lule,  tuis; 
Nec  minus  est  confusa  Venus  moriente  Tibullo, 

Quam  iuveni  rupit  cum  f erus  inguen  aper. 
At  sacri  vates  et  divum  cura  vocamur; 

Sunt  etiam,  qui  nos  numen  habere  putent. 
Scilicet  omne  sacrum  mors  importuna  profanat, 

Omnibus  obscuras  inicit  illa  manus ! 
Quid  pater  Ismario,  quid  mater  profuit  Orpheo  'i 

Carmine  quid  victas  obstipuisse  feras  ? 
Et  Linon  in  silvis  idem  pater  *  aelinon ! '  altis 

Dicitur  invita  concinuisse  lyra. 

X. 

Diim  aes  exigitur,  dum  mula  ligatur, 
Tota  abit  hora.     Mali  culices  ranaeque  palustres 
Avertunt  somnos.     Absentem  ut  cantat  amicam 
Multa  prolutus  vappa  nauta  atque  viator 
Certatim,  tandem  fessus  dormire  viator 
Incipit,  ac  missae  pastum  retinacula  mulae 
Nauta  piger  saxo  religat  stertitque  supinus. 
lamque  dies  aderat,  nil  cum  procedere  lintrem 
Sentimus,  donec  cerebrosus  prosilit  unus 
Ac  mulae  nautaeque  caput  lumbosque  saligno 
Fuste  dolat:  quarta  vix  demum  exponimur  hora. 
Ora  manusque  tua  lavimus,  Feronia,  lympha; 
Milia  tum  pransi  tria  repimus  atque  subimus 
Inpositum  saxis  late  candentibus  Anxur. 
Huc  venturus  erat  Maecenas  optimus  atque 
Cocceius,  missi  magnis  de  rebus  uterque 
Legati,  aversos  soliti  conponere  amicos. 

XI. 

Mos  erat  Hesperio  in  Latio,  quem  protinus  urbes 
Albanae  coluere  sacrum,  nunc  maxima  rerum 
Roma  colit,  cum  prima  movent  in  proelia  Martem, 
Sive  Getis  inferre  manu  lacrimabile  bellum 
Hyrcanisve  Arabisve  parant  seu  tendere  ad  Indos' 
Auroramque  sequi  Parthosque  reposcere  signa. 
Sunt  geminae  belli  portae  (sic  nomine  dicunt) 
Eeligione  sacrae  et  saevi  formidine  Martis  • 
Centum  aerei  claudunt  vectes  aeternaque  lerri 
Eobora,  nec  custos  absistit  limine  lanus: 
Has,  ubi  certa  sedet  patribus  sententia  pugnae, 
Ipse  Quirinali  trabea  cinctuque  Gabino 
Insignis  reserat  stridentia  limina  consul, 
Ipse  vocat  pugnas;  sequitur  tum  cetera  pubes, 
Aereaque  adsensu  conspirant  cornua  rauco. 
Noc  et  tum  Aeneadis  indicere  bella  Latinus 
More  iubebatur  tristisque  recludere  portas. 
Abstinuit  tactu  pater  aversusque  refugit 

Foeda  ministeria  et  caecis  se  condidit  umbris. 
Tum  regina  deum  caelo  delapsa  morantis 
Impulit  ipsa  manu  portas,  et  cardine  verso 
Belli  ferratos  rumpit  Saturnia  postes. 
Ardet  inexcita  Ausonia  atque  immobilis  ante : 
Signaque  ferre  iuvat  sonitusque  audire  tubarum. 

XII. 

Troasin  invideo,  quae  si  lacrimosa  suorum 

Funera  conspicient,  nec  procul  hostis  erit : 
Ipsa  suis  manibus  forti  nova  nupta  marito 

Inponet  galeam  Dardanaque  arma  dabit; 
Arma  dabit,  dumque  arma  dabit,  simul  oscula  sumet 

(Hoc  genus  officii  dulce  duobus  erit) 
Producetque  virum  dabit  et  mandata  reverti 

Et  dicet  *  ref eras  ista  fac  arma  lovi !  ^ 
Ille  ferens  dominae  mandata  recentia  secum 

Pugnabit  caute  respicietque  domum; 
Exuet  haec  reduci  clipeum  galeamque  resolvet 

Excipietque  suo  corpora  lassa  sinu. 
Nos  sumus  incertae,  nos  anxius  omnia  cogit, 

Quae  possunt  fieri,  facta  putare  timor. 
Dum  tamen  arma  geres  diverso  miles  in  orbe, 

Quae  ref erat  vultus  est  mihi  cera  tuos : 
Illi  blanditias,  illi  tibi  debita  verba 

Dicimus,  amplexus  accipit  illa  meos. 

XIII. 

Desine,  Paulle,  meum  lacrimis  urgere  sepulchrum: 

Panditur  ad  nuUas  ianua  nigra  preces. 
Cum  semel  infernas  intrarunt  funera  leges, 

Non  exorato  stant  adamante  viae. 
Te  licet  orantem  fuscae  deus  audiat  aulae : 

Nempe  tuas  lacrimas  littora  surda  bibent. 
Vota  movent  superos :  ubi  portitor  aera  recepit, 

Obserat  umbrosos  lurida  porta  rogos. 
Sic  maestae  cecinere  tubae,  cum  subdita  nostrum 

Detraheret  lecto  fax  inimica  caput. 


I 

Quid  mihi  coniugium  PauUi,  quid  currus  avorum 

Profuit  aut  famae  pignora  tanta  meae  1 
Num  minus  inmites  habui  Cornelia  Parcas? 

En  sum,  quod  digitis  quinque  levatur,  onus. 
Damnatae  noctes  et  vos  vada  lenta  paludes, 

Et  quaecumque  meos  implicat  unda  pedes, 
Inmatura  licet,  tamen  huc  non  noxia  veni: 

Det  pater  hic  umbrae  moUia  iura  meae. 
Aut  siquis  posita  iudex  sedet  Aeacus  urna, 

Is  mea  sortita  vindicet  ossa  pila : 
Adsideant  fratres  iuxta  et  Minoida  sellam 

Eumenidum  intento  turba  severa  foro. 
Sisyphe,  molo  vaces,  taceant  Ixionis  orbes, 

Fallax  Tantaleo  corripere  ore  liquor, 
Cerberus  et  nullas  hodie  petat  improbus  umbras, 

Et  iaceat  tacita  lapsa  catena  sera. 
Ipsa  loquar  pro  me :  si  fallo,  poena  sororum 

Infelix  umeros  urgeat  urna  meos. 

XIV. 

lamque  propinquabant  castris  murosque  subibant, 

Cum  procul  hos  laevo  flectentis  limite  cernunt 

Et  galea  Euryalum  sublustri  noctis  in  umbra 

Prodidit  inmemorem  radiisque  adversa  refulsit. 

Haud  temere  est  visum.    Conclamat  ab  agmine  Volcens. 

"  State,  viri.     Quae  causa  viae  ?  quive  estis  in  armis  1 

Quove  tenetis  iter?"     Nihil  illi  tendere  contra, 

Sed  celerare  fugam  in  silvas  et  fidere  nocti. 

Obiciunt  equites  sese  ad  divortia  nota 

Hinc  atque  hinc  omnemque  abitum  custode  coronant. 

Silva  fuit  late  dumis  atque  ilice  nigra 

Horrida,  quam  densi  complerant  undique  sentes; 

Eara  per  occultos  lucebat  semita  calles. 

Euryalum  tenebrae  ramorum  onerosaque  praeda 

Impediunt  fallitque  timor  regione  viarum; 

Nisus  abit.     lamque  imprudens  evaserat  hostis 

Atque  locos,  qui  post  Albae  de  nomine  dicti 

Albani  (tum  rex  stabula  alta  Latinus  habebat) : 

Ut  stetit  et  frustra  absentem  respexit  amicum. 

"  Euryale  infelix,  qua  te  regione  reliqui  \ 
Quave  sequar,  rursus  perplexum  iter  omne  revolvens 
Fallacis  silvae  1 "     Simul  et  vestigia  retro 
Observata  legit  dumisque  silentibus  errat. 

XV. 

0  funde  noster  seu  Sabine  seu  Tiburs, 

(Nam  te  esse  Tiburtem  autumant,  quibus  non  est 

Cordi  Catullum  laedere :  at  quibus  cordist, 

Quovis  Sabinum  pignore  esse  contendunt) 

Sed  seu  Sabine  sive  verius  Tiburs, 

Fui  libenter  in  tua  suburbana 

Villa  malamque  pectore  expuli  tussim, 

Non  inmerenti  quam  mihi  meus  venter, 

Dum  sumptuosas  adpeto,  dedit,  cenas. 

Nam,  Sestianus  dum  volo  esse  conviva, 

Orationem  in  Antium  petitorem 

Plenam  veneni  et  pestilentiae  legi. 

Hic  me  gravido  frigida  et  frequens  tussis 

Quassavit  usque  dum  in  tuum  sinum  fugi 

Et  me  recuravi  otioque  et  urtica. 

Quare  refectus  maximas  tibi  grates 

Ago,  meum  quod  non  es  ulta  peccatum. 

Nec  deprecor  iam,  si  nefaria  scripta 

Sesti  recepso,  quin  gravidinem  et  tussim 

Non  mi,  sed  ipsi  Sestio  ferat  frigus, 

Qui  tum  vocat  me,  cum  malum  librum  legi. 

XVI. 

Est  nitidus  vitroque  magis  perlucidus  omni 

Fons  sacer  (hunc  multi  numen  habere  putant), 
Quem  supra  ramos  expandib  aquatica  lotos, 

Una  nemus;  tenero  caespite  terra  viret: 
Hic  ego  cum  lassos  posuissem  fletibus  artus, 

Constitit  ante  oculos  naias  una  meos; 
Constitit  et  dixit  *  quoniam  non  ignibus  aequis 

Ureris,  Ambraciast  terra  petenda  tibi; 
Phoebus  ab  excelso,  quantum  patet,  adspicit  aequor 

(Actiacum  populi  Leucadiumque  vocant) : 

Hinc  se  Deucalion  Pyrrhae  succensus  amore 

Misit  et  inlaeso  corpore  pressit  aquas; 
Nec  mora,  versus  amor  tetigit  lentissima  Pyrrhae 

Pectora,  Deucalion  igne  levatus  erat. 
Hanc  legem  locus  ille  tenet.     Pete  protinus  altam 

Leucada  nec  saxo  desiluisse  time ! ' 
Ut  monuit,  cum  voce  abiit;  ego  territa  surgo, 

Nec  gravidae  lacrimas  continuere  genae. 

XVII. 

lamque  irae  patuere  deiim,  manifestaque  belli 
Signa  dedit  mundus :  legesque  et  f oedera  rerum 
Praescia  monstrifero  vertit  natura  tumultu, 
Indixitque  nefas.     Cur  hanc  tibi,  rector  Olympi, 
SoUicitis  visum  mortalibus  addere  curam, 
Noscant  venturas  ut  dira  per  omina  clades  *? 
Sive  parens  rerum  quum  primum  informia  regna 
Materiemque  rudem  flamma  cedente  recepit, 
Finxit  in  aeternum  causas,  qua  cuncta  coercet, 
Se  quoque  lege  tenens,  et  saecula  iussa  ferentem 
Fatorum  immoto  divisit  limite  mundum : 
Sive  nihil  positum  est,  sed  Fors  incerta  vagatur, 
Fertque  ref ertque  vices,  et  habet  mortalia  casus : 
Sit  subitum,  quodcumque  paras :  sit  caeca  futuri 
Mens  hominum  fati :  liceat  sperare  timenti. 

Ergo  ubi  concipiunt,  quantis  sit  cladibus  orbi 
Constatura  fides  superum,  ferale  pe^r  urbem 
lustitium :  latuit  plebeio  tectus  amictu 
Omnis  honos :  nullos  comitata  est  purpura  fasces. 
Tunc  questus  tenuere  suos,  magnusque  per  omnes 
Errabat  sine  voce  dolor. 

XVIII. 

Gratus  Alexandro  regi  Magno  fuit  ille 
Choerilus,  incultis  qui  versibus  et  male  natis 
Rettulit  acceptos,  regale  nomisma,  Philippos. 
Sed  vehiti  tractata  notam  labemque  remittunt 
Atramenta,  fere  scriptores  carmine  foedo 

Splendida  facta  linunt.     Idem  rex  ille,  poema 
Qui  tam  ridiculum  tam  care  prodigus  emit, 
Edicto  vetuit,  nequis  se  praeter  Apellem 
Pingeret,  aut  alius  Lysippo  duceret  aera 
Fortis  Alexandri  voltum  simulantia.     Quodsi 
ludicium  subtile  videndis  artibus  illud 
Ad  libros  et  ad  haec  Musarum  dona  vocares : 
Boeotum  in  crasso  iurares  aere  natum. 
At  neque  dedecorant  tua  de  se  iudicia  atque 
Munera,  quae  multa  dantis  cum  laude  tulerunt 
Dilecti  tibi  Vergilius  Variusque  poetae, 
Nec  magis  expressi  voltus  per  ahenea  signa, 
Quam  per  vatis  opus  mores  animique  virorum 
Clarorum  adparent. 

XIX. 

Talia  dicentem  nervosque  ad  verba  moventem 

Exsangues  flebant  animae :  nec  Tantalus  undam 

Captavit  refugam,  stupuitque  Ixionis  orbis, 

Nec  carpsere  iecur  volucres,  urnisque  vacarunt 

Belides,  inque  tuo  sedisti,  Sisyphe,  saxo. 

Tunc  primum  lacrimis  victarum  carmine  fama  est 

Eumenidum  maduisse  genas.     Nec  regia  coniunx 

Sustinet  oranti,  nec  qui  regit  ima,  negare : 

Eurydicenque  vocant.     Umbras  erat  illa  recentes 

Inter,  et  incessit  passu  de  vulnere  tardo. 

Hanc  simul  et  legem  Rhodopeius  accipit  Orpheus, 

Ne  flectat  retro  sua  lumina,  donec  Avernas 

Exierit  valles;  aut  irrita  dona  futura. 

Carpitur  acclivis  per  muta  silentia  trames, 

Arduus,  obscurus,  caligine  densus  opaca. 

Nec  procul  afuerunt  telluris  margine  summae : 

Hic,  ne  deficeret,  metuens,  avidusque  videndi, 

Flexit  amans  oculos :  et  protinus  illa  relapsa  est, 

Bracchiaque  intendens  prendique  et  prendere  certus 

Nil  nisi  cedentes  infelix  arripit  auras. 

lamque  iterum  moriens  non  est  de  coniuge  quicquam 

Questa  suo :  quid  enim  nisi  se  quereretur  amatam  1 

Supremumque  vale,  quod  iam  vix  auribus  ille 
Acciperet,  dixit,  revolutaque  rursus  eodem  est. 

XX. 

Vt  proficiscentem  docui  te  saepe  diuque, 
Augusto  reddes  signata  volumina,  Vini, 
Si  validus,  si  laetus  erit,  si  denique  poscet; 
Ne  studio  nostri  pecces  odiumque  libellis 
Sedulus  inportes  opera  vemente  minister. 
Si  te  forte  meae  gravis  uret  sarcina  chartae, 
Abicito  potius,  quam  quo  perferre  iuberis 
Clitellas  ferus  inpingas,  Asinaeque  paternum 
Cognomen  vertas  in  risum  et  fabula  fias. 
Viribus  uteris  per  clivos,  flumina,  lamas; 
Victor  propositi  simul  ac  perveneris  illuc, 
Sic  positum  servabis  onus,  ne  forte  sub  ala 
Fasciculum  portes  librorum  ut  rusticus  agnum, 
Vt  vinosa  glomus  furtivae  Pyrrhia  lanae, 
Vt  cum  pileolo  soleas  conviva  tribulis. 
Neu  volgo  narres,  te  sudavisse  ferendo 
Carmina,  quae  possint  oculos  auresque  morari 
Caesaris ;  oratus  multa  prece,  nitere :  porro 
Vade,  vale,  cave  ne  titubes  mandataque  frangas. 

XXI. 

Fessa  labore  sitim  coUegerat,  oraque  nulli 
CoUuerant  f ontes :  cum  tectam  stramine  vidit 
Forte  casam,  parvasque  fores  pulsavit.     At  inde 
Prodit  anus,  divamque  videt,  lymphamque  roganti 
Dulce  dedit,  tosta  quod  texerat  ante  polenta. 
Dum  bibit  illa  datum,  duri  puer  oris  et  audax 
Constitit  ante  deam,  risitque,  avidamque  vocavit. 
Off^ensa  est,  neque  adhuc  epota  parte  loquentem 
Cum  liquido  mixta  perfudit  diva  polenta. 
Combibit  os  maculas,  et  quae  modo  bracchia  gessit, 
Crura  gerit;  cauda  est  mutatis  addita  membris: 
Inque  brevem  formam,  ne  sit  vis  magna  nocendi, 
Contrahitur,  parvaque  minor  mensura  lacerta  est. 

Mirantem  flentemque  et  tangere  monstra  parantem 
Fugit  anum,  latebramque  petit;  aptumque  pudori 
Nomen  habet,  variis  stillatus  corpora  guttis, 

XXII. 

Silvia  prima  soror,  palmis  percussa  lacertos, 
Auxilium  vocat  et  duros  conclamat  agrestis. 
Olli  (pestis  enim  tacitis  latet  aspera  silvis) 
Inprovisi  adsunt,  hic  torre  armatus  obusto, 
Stipitis  hic  gravidi  nodis :  quod  cuique  repertum 
Rimanti,  telum  ira  facit.    Vocat  agmina  Tyrrhus, 
Quadrifidam  quercum  cuneis  ut  forte  coactis 
Scindebat,  rapta  spirans  immane  securi. 
At  saeva  e  speculis  tempus  dea  nancta  nocendi 
Ardua  tecta  petit  stabuli  et  de  culmine  summo 
Pastorale  canit  signum  cornuque  recurvo 
Tartaream  intendit  vocem,  qua  protinus  omne 
Contremuit  nemus  et  silvae  insonuere  profundae; 
Audiit  et  Triviae  longe  lacus,  audiit  amnis 
Sulpurea  Nar  albus  aqua  fontesque  Velini, 
Et  trepidae  matres  pressere  ad  pectora  natos. 
Tum  vero  ad  vocem  celeres,  qua  bucina  signum 
Dira  dedit,  raptis  concurrunt  undique  telis 
Indomiti  agricolae;  nec  non  et  Troia  pubes 
Ascanio  auxilium  castris  effundit  apertis. 
Derexere  acies.     Non  iam  certamine  agresti, 
Stipitibus  duris  agitur  sudibusve  praeustis, 
Sed  ferro  ancipiti  decernunt  atraque  late 
Horrescit  strictis  seges  ensibus  aeraque  fulgent 
Sole  lacessita  et  lucem  sub  nubila  iactant: 
Fluctus  uti  primo  coepit  cum  albescere  vento, 
Paulatim  sese  tollit  mare  et  altius  undas 
Erigit,  inde  imo  consurgit  ad  a^thera  fundo. 

XXIII. 

Quid  nunc,  vesani,  iaculis  levibusque  sagittis 
Perditis  haesuros  numquam  vitalibus  ictus*? 
Hunc  aut  tortilibus  vibrata  phalarica  nervis 
Obruat,  aut  vasti  muralia  pondera  saxi: 

Hunc  aries  ferro  ballistaque  limine  portae 
Summoveat.     Stat  non  fragilis  pro  Caesare  murus, 
Pompeiumque  tenet.     lam  pectora  non  tegit  armis, 
Ac  veritus  credi  clypeo,  laevaque  vacasse, 
Aut  culpa  vixisse  sua,  tot  vulnera  belli 
Solus  obit,  densamque  ferens  in  pectore  silvam, 
lam  gradibus  fessis,  in  quem  cadat,  eligit  hostem. 
Par  pelagi  monstris.     Libycae  sic  bellua  terrae, 
Sic  Libycus  densis  elephas  oppressus  ab  armis 
Omne  repercussum  squalenti  missile  tergo 
Frangit,  et  haerentes  mota  cute  discutit  hastas: 
Viscera  tuta  latent  penitus,  citraque  cruorem 
Confixae  stant  tela  f erae :  tot  facta  sagittis, 
Tot  iaculis,  unam  non  explent  vulnera  mortem. 
Dictaea  procul  ecce  manu  Gortynis  arundo 
Tenditur  in  Scaevam,  quae  voto  certior  omni 
In  caput  atque  oculi  laevum  descendit  in  orbem. 
Ille  moras  f  erri,  nervorum  et  vincula  rumpit, 
Adfixam  vellens  oculo  pendente  sagittam 
Intrepidus,  telumque  suo  cum  lumine  calcat. 

XXIV. 

Quid  meruistis  oves,  placidum  pecus,  inque  tuendos 
Natum  homines,  pleno  quae  fertis  in  ubere  nectar, 
MoUia  quae  nobis  vestras  velamina  lanas 
Praebetis,  vitaque  magis  quam  morte  iuvatis  ? 
Quid  meruere  boves,  animal  sine  fratide  dolisque, 
Innocuum,  simplex,  natum  tolerare  labores  ? 
Immemor  est,  Deus  nec  frugum  munere  dignus, 
Qui  potuit  curvi  dempto  modo  pondere  aratri 
Ruricolam  mactare  suum,  qui  trita  labore 
IUa,  quibus  totiens  durum  renovaverat  arvum, 
Condiderat  messes,  percussit  colla  securi. 
Nec  satis  est,  quod  tale  nefas  committitur:  ipsos 
Inscripsere  deos  sceleri,  numenque  supernum 
Caede  laboriferi  credunt  gaudere  iuvenci. 
Victima  labe  carens  et  praestantissima  forma — 
Nam  placuisse  nocct — vittis  praesignis  et  auro 
Sistitur  ante  aras,  auditque  ignara  precantem. 

Imponique  suae  videt  inter  cornua  fronti 
Quas  coluit,  fruges,  percussaque  sanguine  cultros 
Inficit  in  liquida  praevisos  forsitan  unda. 
Protinus  ereptas  viventi  pectore  fibras 
Inspiciunt,  mentesque  deum  scrutantur  in  illis. 

XXV. 

At  cantu  cpmmotae  Erebi  de  sedibus  imis 
Vmbrae  ibant  tenues  simulacraque  luce  carenturn, 
Quam  multa  in  foliis  avium  se  milia  condunt, 
Vesper  ubi  aut  hibernus  agit  de  montibus  imber^ 
Matres  atque  viri  defunctaque  corpora  vita 
Magnanimum  heroum,  pueri  innuptaeque  puellae, 
Impositique  rogis  iuvenes  ante  ora  parentum; 
Quos  circum  limus  niger  et  deformis  harundo 
Cocyti  tardaque  palus  inamabilis  unda 
AUigat,  et  noviens  Styx  interfusa  coercet. 
Quin  ipsae  stupuere  domus  atque  iutima  Leti 
Tartara  caeruleosque  implexae  crinibus  angues 
Eumenides,  tenuitque  inhians  tria  Cerberus  ora, 
Atque  Ixionii  cantu  rota  constitit  orbis. 
lamque  pedem  referens  casus  evaserat  omnis, 
Eedditaque  Eurydice  superas  veniebat  ad  auras 
Pone  sequens  (namque  hanc  dederat  Proserpina  legem). 
Cum  subita  incautum  dementia  cepit  amantem, 
Ignoscenda  quidem,  scirent  si  ignoscere  manes : 
Eestitit,  Eurydicenque  suam  iam  hice  sub  ipsa 
Immemor  heu  victusque  animi  respexit.     Ibi  omnis 
EfFusus  labor  atque  immitis  rupta  tyranni 
Foedera  terque  fragor  stagnist  auditus  Averni. 
Illa  "quis  et  me"  inquit  ^^miseram  et  te  perdidit,  Orpheu, 
Quis  tantus  furor*?     En  iterum  crudelia  retro 
Fata  vocant,  conditque  natantia  lumina  somnus. 
lamque  vale :  f eror  ingenti  circumdata  nocte 
Invalidasque  tibi  tendens,  heu  non  tua,  palmas  ". 

XXVI. 

Venit  et  Crispi  iucunda  senectus, 
Cuius  erant  mores,  qualis  facundia,  mite 

Ingenium.     Maria  ac  terras  populosque  regenti 
Quis  comes  utilior,  si  clade  et  peste  sub  illa 
Saevitiam  damnare  et  honestum  afFere  liceret 
Consilium.     Sed  quid  violentius  aure  tyranni, 
Cum  quo  de  pluviis  aut  aestibus  aut  nimboso 
Vere  locuturi  fatum  pendebat  amici  ? 
Ille  igitur  nunquam  direxit  brachia  contra 
Torrentem,  nec  civis  erat,  qui  libera  posset 
Verba  animi  proferre  et  vitam  impendere  vero. 
Sic  multas  hiemes  atque  octogesima  vidit 
Solstitia,  his  armis  illa  quoque  tutus  in  aula. 
Proximus  ejusdem  properabat  Acilius  aevi 
Cum  iuvene,  indigno,  quem  mors  tam  saeva  maneret 
Et  domini  gladiis  tam  festinata:  sed  olim 
Prodigio  par  est  in  nobilitate  senectus : 
Unde  fit,  ut  malim  fraterculus  esse  Gigantis. 
Profuit  ergo  nihil  misero,  quod  cominus  ursos 
Figebat  Numidas,  Albana  nudus  arena 
Venator.     Quis  enim  iam  non  intelligat  artes 
Patricias  *?     Quis  priscum  illud  miratur  acumen, 
Brute,  tuum  ?     Facile  est  barbato  imponere  regi. 
Nec  melior  vultu,  quamvis  ignobilis,  ibat 
Eubrius,  ofFensae  veteris  reus  atque  tacendae, 
Et  tamen  improbior  saturam  scribente  cinaedo. 

XXVII. 

Centuriae  seniorum  agitant  expertia  «f rugis, 

Celsi  praetereunt  austera  poemata  Ramnes : 

Omne  tulit  punctum,  qui  miscuit  utile  dulci, 

Lectorem  delectando  pariterque  monendo. 

Hic  meret  aera  liber  Sosiis,  hic  et  mare  transit 

Et  longum  noto  scriptori  prorogat  aevum. 

Sunt  delicta  tamen,  quibus  ignovisse  velimus : 

Nam  neque  chorda  sonum  reddit,  quem  yult  manus  et 

mens, 
Poscentique  gravem  persaepe  remittit  acutum, 
Nec  semper  feriet,  quodcumque  minabitur,  arcus. 
Verum  ubi  plura  nitent  in  carmine,  non  ego  paucis 
OfFendar  maculis,  quas  aut  incuria  fudit 

Aut  humana  parum  cavit  natura.     Quid  ergost  ? 
Vt  scriptor  si  peccat  idem  librarius  usque, 
Quamvis  est  monitus,  venia  caret;  ut  citharoedus 
Eidetur,  chorda  qui  semper  oberrat  eadem : 
Sic  mihi,  qui  multum  cessat,  fit  Choerilus  ille, 
Quem  bis  terve  bonum  cum  risu  miror,  et  idem 
Indignor  quandoque  bonus  dormitat  Homerus. 
Verum  operi  longo  fas  est  obrepere  somnum. 

XXVIII. 

Postremo  ante  oculos  res  rem  finire  videtur: 
Aer  dissaepit  collis  atque  aera  montes, 
Terra  mare  et  contra  mare  terras  terminat  omnis : 
Omne  quidem  vero  nil  est  quod  finiat  extra. 
Est  igitur  natura  loci  spatiumque  profundi, 
Quod  neque  clara  suo  percurrere  fulmina  cursu 
Perpetuo  possint  aevi  labentia  tractu 
Nec  prorsum  facere  ut  restet  minus  ire  meando: 
Usque  adeo  passim  patet  ingens  copia  rebus, 
Finibus  exemptis,  in  cunctas  undique  partis. 
Ipsa  modum  porro  sibi  rerum  summa  parare 
Ne  possit,  natura  tenet,  quae  corpus  inani 
Et  quod  inane  autem  est  finiri  corpore  cogit, 
Ut  sic  alternis  infinita  omnia  reddat. 
Aut  etiam  alterutrum,  nisi  terminet  alterum,  eorum 
Simplice  natura  pateat  tamen  inmoderatum, 
Nec  mare  nec  tellus  neque  caeli  lucida  templa 
Nec  mortale  genus  nec  divum  corpora  sancta 
Exiguum  possent  horai  sistere  tempus : 
Nam  dispulsa  suo  de  coetu  materiai 
Copia  ferretur  magnum  per  inane  soluta, 
Sive  adeo  potius  numquam  concreta  creasset 
Ullam  rem,  quoniam  cogi  disiecta  nequisset. 

XXIX. 

Quis  populi  sermo  est  1  quis  enim,  nisi  carmina  molli 
Nunc  demum  numero  fluere,  ut  per  leve  severos 
EfFundat  iunctura  ungues  ?     Scit  tendere  versum 

Non  secus  ac  si  oculo  rubricam  dirigat  uno; 
Sive  opus  in  mores,  in  luxum,  in  prandia  regum 
Dicere,  res  grandes  nostro  dat  Musa  poetae. 
Ecce  modo  heroas  sensus  afferre  videmus 
Nugari  solitos  graece,  nec  ponere  lucum 
Artifices  nec  rus  saturum  laudare,  ubi  corbes 
Et  focus  et  porci  et  fumosa  Palilia  foeno, 
Unde  Eemus  sulcoque  terens  dentalia,  Quinti, 
Quem  trepida  ante  boves  dictaturam  induit  uxor 
Et  tua  aratra  domum  lictor  tulit — euge  poeta! 

XXX. 

Hic  novus  Arpinas,  ignobilis  et  modo  Eomae 
Municipalis  eques,  galeatum  ponit  ubique 
Praesidium  attonitis,  et  in  omni  gente  laborat. 
Tantum  igitur  muros  intra  toga  contulit  illi 
Nominis  et  tituli,  quantum  non  Leucade,  quantum 
Thessaliae  campis  Octavius  abstulit  udo 
Caedibus  assiduis  gladio.     Sed  Eoma  parentem, 
Eoma  Patrem  Patriae  Ciceronem  libera  dixit. 
Arpinas  alius  Volscorum  in  monte  solebat 
Poscere  mercedes,  alieno  lassus  aratro; 
Nodosam  post  haec  frangebat  vertice  vitem, 
Si  lentus  pigra  muniret  castra  dolabra : 
Hic  tamen  et  Cimbros  et  summa  pericula  rerum 
Excipit,  et  solus  trepidantem  pi-otegit  urbem; 
Atque  ideo,  postquam  ad  Cimbros  stragemque  volabant 
Qui  nunquam  attigerant  maiora  cadavera  corvi, 
Nobilis  ornatur  lauro  collega  secunda. 

